ai4bharat/Pralekha huggingface dataset:
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਜਲ ਸ਼ੁੱਧੀਕਰਣ ਤਕਨਾਲੋਜੀਆਂ ਉੱਤੇ ਫ਼ੋਕਸ ਨਾਲ ਐੱਮਐੱਸਐੱਮਈਜ਼ ਲਈ ਕੋਵਿਡ–19 ਨਾਲ ਸਬੰਧਤ ਵਿਭਿੰਨ ਉਤਪਾਦਾਂ ਹਿਤ ਨਵੀਂਆਂ ਤਕਨਾਲੋਜੀਆਂ ਬਾਰੇ ਵੈੱਬੀਨਾਰ
ਪ੍ਰੋਫ਼ੈਸਰ  ਹਰੀਸ਼ ਹਿਰਾਨੀ, ਡਾਇਰੈਕਟਰ, ਸੀਐੱਸਆਈਆਰ–ਸੀਐੱਮਈਆਰਆਈ ਅਤੇ ਸ੍ਰੀ ਵਿਸ਼ਵ ਮੋਹਨ ਝਾਅ, ਡਾਇਰੈਕਟਰ, MSME-DI, ਪਟਨਾ ਵੱਲੋਂ 7 ਅਗਸਤ, 2020 ਨੂੰ ਇੱਕ ਵੈੱਬੀਨਾਰ ਦੌਰਾਨ ਜਲ ਸ਼ੁੱਧੀਕਰਣ ਤਕਨਾਲੋਜੀਆਂ ਉੱਤੇ ਫ਼ੋਕਸ ਨਾਲ CSIR-CMERI ਵੱਲੋਂ ਕੋਵਿਡ–19 ਬਾਰੇ ਤਾਜ਼ਾ ਵਿਕਸਤ ਤਕਨਾਲੋਜੀਆਂ ਉੱਤੇ ਵਿਚਾਰ–ਵਟਾਂਦਰਾ ਕੀਤਾ ਗਿਆ।
ਇਸ ਵੈੱਬੀਨਾਰ ਦਾ ਮੁੱਖ ਉਦੇਸ਼ ‘ਸੂਖਮ, ਲਘੂ ਤੇ ਦਰਮਿਆਨੇ ਉੱਦਮਾਂ’  ਅਧੀਨ ਆਉਂਦੇ ਉਦਯੋਗਾਂ / ਉੱਦਮੀਆਂ ਨੂੰ CSIR-CMERI ਵੱਲੋਂ ਵਿਕਸਤ ਤਕਨਾਲੋਜੀਆਂ ਤੋਂ ਜਾਣੂ ਕਰਵਾਉਣਾ, ਕੁੱਲ ਇੰਜੀਨੀਅਰਿੰਗ ਸਮਾਧਾਨ ਮੁਹੱਈਆ ਕਰਵਾਉਣਾ ਅਤੇ CSIR-CMERI ਵਿੱਚ ਉਪਲਬਧ ਸੁਵਿਧਾਵਾਂ ਬਾਰੇ ਦੱਸਣਾ ਸੀ।
ਪ੍ਰੋ. ਹਿਰਾਨੀ ਨੇ CSIR-CMERI ਟੈਕਨੋਲੋਜੀ ਦਖ਼ਲਾਂ ਦੀ ਪ੍ਰਭਾਵਸ਼ਾਲੀ ਲੜੀ ਬਾਰੇ ਬਹੁਤ ਵਿਸਥਾਰਪੂਰਬਕ ਤੇ ਬੇਹੱਦ ਵਿਸ਼ਲੇਸ਼ਣਾਤਮਕ ਪੇਸ਼ਕਾਰੀ। ਡਾ. ਹਿਰਾਨੀ ਨੇ ਦੱਸਿਆ ਕਿ ਸਾਡਾ ਪ੍ਰਮੁੱਖ ਧਿਆਨ ਸਥਾਨਕ ਪ੍ਰਤਿਭਾ ਦਾ ਪੂਲ ਉਸਾਰਨ ਵਿੱਚ ਨਿਵੇਸ਼ ਕਰਨ ਉੱਤੇ ਕੇਂਦ੍ਰਿਤ ਹੋਣਾ ਚਾਹੀਦਾ ਹੈ, ਤਾਂ ਜੋ ਭਾਰਤ ਬੇਹੱਦ ਸਮਰੱਥ ਤਰੀਕੇ ਨਾਲ ਐੱਸ ਐਂਡ ਟੀ ਅਤੇ ਨਿਰਮਾਣ ਮੰਗ ਦੇ ਅੰਤਰ–ਪ੍ਰਵਾਹ ਨਾਲ ਨਿਪਟਣ ਲਈ ਭਾਰਤ ਤਿਆਰ ਰਹੇ। ਉਨ੍ਹਾਂ ਕਿਹਾ,‘ਇਸ ਨਾਲ ਖੇਤਰ–ਵਿਸ਼ੇਸ਼ ਦੀਆਂ ਸਮੱਸਿਆਵਾਂ ਲਈ ਸਮਾਜਕ ਆਰਥਿਕ ਸਮਾਧਾਨ ਲੱਭਣ ਦੇ ਨਾਲ–ਨਾਲ ਸਥਾਨਕ ਭਾਈਚਾਰਿਆਂ ਨੂੰ ਚਿਰ–ਸਥਾਈ ਬਣਾਉਣ ਵਿੱਚ ਵੀ ਮਦਦ ਮਿਲੇਗੀ। ਭਾਰਤ ਧਿਆਨ ਨਾਲ ਵਿਕਸਤ ਕੀਤੀ ‘ਡਿਜ਼ਾਇਨ ਸੋਚਣੀ’ ਦੁਆਰਾ ਨਵੇਂ ਸਿਖ਼ਰ ਹਾਸਲ ਕਰ ਸਕਦਾ ਹੈ, ਜੋ ਸਾਡੇ ਵਰਗੇ ਖੇਤਰੀ ਪੱਧਰ ਉੱਤੇ ਵਿਭਿੰਨਤਾ ਭਰਪੂਰ ਦੇਸ਼ ਲਈ ਬੁਨਿਆਦੀ ਤੱਤ ਮਜ਼ਬੂਤ ਬਣਾਉਣ ਉੱਤੇ ਜ਼ੋਰ ਦਿੰਦੀ ਹੈ।’
ਪਲਾਜ਼ਮਾ ਆਰਕ ਮੈਡੀਕਲ ਵੇਸਟ ਡਿਸਪੋਜ਼ਲ ਸਿਸਟਮ; ਵੱਡੀ ਮਾਤਰਾ ਵਿੱਚ ਉਨ੍ਹਾਂ ਡਿਸਪੋਜ਼ੇਬਲ ਮਾਸਕਾਂ ਦਾ ਨਿਬੇੜਾ ਕਰਨ ਵਿੱਚ ਵੱਡੀ ਮਦਦ ਕਰ ਸਕਦਾ ਹੈ ਜੋ ਸ਼ਹਿਰੀ ਕੂੜਾ–ਕਰਕਟ ਪ੍ਰਬੰਧ ਅਥਾਰਟੀਜ਼ ਲਈ ਬਹੁਤ ਜ਼ਿਆਦਾ ਸਮੱਸਿਆ ਪੈਦਾ ਕਰ ਰਹੇ ਹਨ। ਇੰਟੈਲੀ ਮਾਸਟ ਦੀ ਤਕਨਾਲੋਜੀ, ਹੌਸਪਿਟ ਕੇਅਰ ਅਸਿਸਟਿਵ ਰੋਬੋਟਿਕ ਉਪਕਰਣ, ਛੋਹ–ਰਹਿਤ ਸਾਬਣ ਤੇ ਜਲ ਡਿਸਪੈਂਸਰ, ਬੈਟਰੀ ਨਾਲ ਚੱਲਣ ਵਾਲੇ ਡਿਸਇਨਫ਼ੈਕਟੈਂਟ ਸਪ੍ਰੇਅਰਜ਼ ਤੇ ਮਸ਼ੀਨੀਕ੍ਰਿਤ ਵੈਂਟੀਲੇਟਰ ਆਕਸੀਜਨ ਕੰਸੈਂਟ੍ਰੇਟਰ ਸਮੇਤ ਪ੍ਰਦਰਸ਼ਿਤ ਕੀਤੇ ਗਏ ਸਨ ਅਤੇ ਇਹ ਐੱਮਐੱਸਐੱਮਈ  ਖੇਤਰ ਨੂੰ ਚਿਰਸਥਾਈ ਬਣਾਉਣ ਵਿੱਚ ਮਦਦ ਕਰ ਸਕਦੇ ਹਨ। ਪਹਿਲਾਂ ਕੋਵਿਡ–19 ਵਿਰੋਧੀ ਤਕਨਾਲੋਜੀਆਂ 13 MSEs ਨੂੰ ਟ੍ਰਾਂਸਫ਼ਰ ਕੀਤੀਆਂ ਜਾ ਚੁੱਕੀਆਂ ਹਨ।
ਡਾ. ਹਿਰਾਨੀ ਨੇ ਦੱਸਿਆ ਕਿਸ਼ਹਿਰੀ ਖੇਤਰਾਂ ਵਿੱਚ ਹੜ੍ਹਾਂ ਦਾ ਸਭ ਤੋਂ ਅਹਿਮ ਕਾਰਣ ਰੁਕੇ ਪਏ ਜਲ–ਨਿਕਾਸ ਪ੍ਰਬੰਧ ਹਨ। CSIR-CMERI ਵੱਲੋਂ ਵਿਕਸਤ ਮਸ਼ੀਨੀਕ੍ਰਿਤ ਜਲ–ਨਿਕਾਸ ਸਫ਼ਾਈ ਪ੍ਰਣਾਲੀ ਇਸ ਪੁਰਾਣੀ ਸਮੱਸਿਆ ਨੂੰ ਨਵੇਂ ਟੈਕਨੋਲੋਜੀਕਲ ਸਮਾਧਾਨਾਂ ਰਾਹੀਂ ਹੱਲ ਕਰ ਸਕਦੀ ਹੈ। CSIR-CMERI ਮੁਕੰਮਲ ਜਲ ਸ਼ੁੱਧੀਕਰਣ ਤਕਨਾਲੋਜੀਆਂ ਬਿਹਾਰ ਦੀਆਂ ਜਲ ਪ੍ਰਦੂਸ਼ਣ ਨਾਲ ਸਬੰਧਤ ਸਮੱਸਿਆਵਾਂ ਸਸਤੇ ਤੇ ਘੱਟ ਊਰਜਾ ਖਪਤ ਕਰਨ ਵਾਲੇ ਜਲ ਸ਼ੁੱਧੀਕਰਣ ਸਮਾਧਾਨਾਂ ਜ਼ਰੀਏ ਹੱਲ ਕਰਨ ਵਿੱਚ ਮਦਦ ਕਰ ਸਕਦੀਆਂ ਹਨ। ਉੱਚ ਪ੍ਰਵਾਹ ਦਰ ਵਾਲਾ ਲੋਹਾ, ਆਰਸੈਨਿਕ  ਅਤੇ ਫ਼ਲੋਰਾਈਡ ਹਟਾਉਣ ਵਾਲੀ ਟੈਕਨੋਲੋਜੀ ਸ਼ਹਿਰੀ ਤੇ ਗ੍ਰਾਮੀਣ ਦ੍ਰਿਸ਼ਾਂ ਵਿੱਚ ਜਲ ਸਰੋਤਾਂ ਦੇ ਪ੍ਰਭਾਵਸ਼ਾਲੀ ਸ਼ੁੱਧੀਕਰਣ ਤੇ ਪ੍ਰਬੰਧ ਵਿੱਚ ਮਦਦ ਕਰ ਸਕਦੀ ਹੈ। CSIR-CMERI ਵੱਲੋਂ ਵਿਕਸਤ ਜਲ ਸ਼ੁੱਧੀਕਰਣ ਤਕਨਾਲੋਜੀਆਂ ਪਹਿਲਾਂ ਹੀ ਉਨ੍ਹਾਂ 47 MSEs ਨੂੰ ਟ੍ਰਾਂਸਫ਼ਰ ਕੀਤੀਆਂ ਜਾ ਚੁੱਕੀਆਂ ਹਨ, ਜੋ ਬਹੁਤ ਹਰਮਨਪਿਆਰੇ ਤੇ ਪ੍ਰਵਾਨਿਤ ਹਨ। ਸਪੇਸ ਰੈਸ਼ਨਲਾਈਜ਼ਡ ਸੋਲਰ ਤਕਨਾਲੋਜੀਆਂ ਤੇ ਸਮਾਰਟ ਲਾਈਟਿੰਗ ਸਿਸਟਮਜ਼ ਘੱਟ ਊਰਜਾ ਖਪਤ ਕਰਨ ਵਾਲੇ ਬਿਜਲੀ ਸਰੋਤ ਪ੍ਰਬੰਧ ਵਿੱਚ ਕ੍ਰਾਂਤੀ ਲਿਆ ਸਕਦੇ ਹਨ।
ਸ੍ਰੀ ਵਿਸ਼ਵ ਮੋਹਨ ਝਾਅ ਤੇ ਬਿਹਾਰ ਇੰਡਸਟ੍ਰੀ ਐਸੋਸੀਏਸ਼ਨ, ਭੋਜਪੁਰ ਚੈਂਬਰ ਆਵ੍ ਕਾਮਰਸ ਦੇ ਪ੍ਰਤੀਨਿਧਾਂ ਤੇ ਹੋਰ ਉੱਘੇ ਪਤਵੰਤੇ ਸੱਜਣਾਂ ਨੇ ਇਸ ਵਿਸ਼ਵ ਪੱਧਰੀ ਸਿਹਤ ਮਹਾਮਾਰੀ ਦੇ ਵੱਡੇ ਅਨੁਪਾਤਾਂ ਦੌਰਾਨ ਵੀ ਡਾ. ਹਿਰਾਨੀ ਅਤੇ CSIR-CMERI ਦੀਆਂ ਸਮਾਵੇਸ਼ੀ ਕੋਸ਼ਿਸ਼ਾਂ ਲਈ ਸ਼ਲਾਘਾ ਕੀਤੀ।
ਸ੍ਰੀ ਝਾਅ ਨੇ ਵੀ CSIR-CMERI ਦੀਆਂ ਤਕਨਾਲੋਜੀਆਂ ਦੇ ਦਖ਼ਲ ਜ਼ਰੀਏ ਰਾਸ਼ਟਰ ਦੇ ਵਿਕਾਸ ਲਈ ਇੱਕਜੁਟ ਹੋ ਕੇ ਨਿਰੰਤਰ ਕੰਮ ਕਰਦੇ ਰਹਿਣ ਦੀ ਇੱਛਾ ਪ੍ਰਗਟਾਈ।
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਭਾਰਤ ਅਤੇ ਬੰਗਲਾਦੇਸ਼ ਦਰਮਿਆਨ ਯੁਵਾ ਮਾਮਲਿਆਂ ਵਿੱਚ ਸਹਿਯੋਗ ਦੇ ਬਾਰੇ ਵਿੱਚ ਹੋਏ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੂੰ ਭਾਰਤ ਅਤੇ ਬੰਗਲਾਦੇਸ਼ ਦਰਮਿਆਨ ਯੁਵਾ ਮਾਮਲਿਆਂ ਵਿੱਚ ਸਹਿਯੋਗ ਦੇ ਬਾਰੇ ਵਿੱਚ ਹੋਏ ਸਹਿਮਤੀ ਪੱਤਰ  ਦੇ ਬਾਰੇ ਵਿੱਚ ਜਾਣੂ ਕਰਵਾਇਆ ਗਿਆ। ਇਸ ਸਹਿਮਤੀ ਪੱਤਰ ’ਤੇ 5 ਅਕਤੂਬਰ, 2019 ਨੂੰ ਨਵੀਂ ਦਿੱਲੀ ਵਿੱਚ ਹਸਤਾਖ਼ਰ ਹੋਏ ਸਨ।
ਭਾਰਤ ਅਤੇ ਬੰਗਲਾਦੇਸ਼ ਦਰਮਿਆਨ ਯੁਵਾ ਮਾਮਲੇ ਖੇਤਰ ਵਿੱਚ ਪ੍ਰੋਗਰਾਮਾਂ ਦੇ ਅਦਾਨ-ਪ੍ਰਦਾਨ ਨਾਲ ਨੌਜਵਾਨਾਂ ਵਿੱਚ ਵਿਚਾਰਾਂ, ਮੁੱਲਾਂ ਅਤੇ ਸੱਭਿਆਚਾਰ ਦੇ ਅਦਾਨ-ਪ੍ਰਧਾਨ ਨੂੰ ਹੁਲਾਰਾ ਦੇਣ ਅਤੇ ਮੈਤਰੀਪੂਰਣ ਸਬੰਧਾਂ ਨੂੰ ਮਜ਼ਬੂਤੀ ਪ੍ਰਦਾਨ ਕਰਨ ਵਿੱਚ ਮਦਦ ਮਿਲੇਗੀ। ਇਸ ਨਾਲ ਨੌਜਵਾਨਾਂ ਵਿੱਚ ਅੰਤਰਰਾਸ਼ਟਰੀ ਦ੍ਰਿਸ਼ਟੀਕੋਣ ਵਿਕਸਿਤ ਕਰਨ ਅਤੇ ਯੁਵਾ ਮਾਮਲਿਆਂ ਦੇ ਖੇਤਰ ਵਿੱਚ ਉਨ੍ਹਾਂ ਦੇ ਗਿਆਨ ਅਤੇ ਮਾਹਰਤਾ ਦਾ ਵਿਸਤਾਰ ਕਰਨ ਵਿੱਚ ਮਦਦ ਮਿਲੇਗੀ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਬੀਐੱਸ VI ਲਈ ਐੱਲ 7  ਸ਼੍ਰੇਣੀ ਲਈ ਨਿਕਾਸੀ ਨਿਯਮ ਅਧਿਸੂਚਿਤ
ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ 22 ਮਈ 2020 ਨੂੰ ਬੀਐੱਸ VI ਲਈ ਐੱਲ 7  ਸ਼੍ਰੇਣੀ ਦੇ ਨਿਕਾਸੀ ਨਿਯਮਾਂ ਬਾਰੇ ਅਧਿਸੂਚਨਾ ਜੀਐੱਸਆਰ 308  ਜਾਰੀ ਕੀਤੀ ਹੈ। ਇਹ ਨਿਯਮ ਅਧਿਸੂਚਨਾ ਦੀ ਮਿਤੀ ਤੋਂ ਲਾਗੂ ਹਨ। ਇਹ ਅਧਿਸੂਚਨਾ ਭਾਰਤ ਵਿੱਚ ਸਾਰੇ ਐੱਲ, ਐੱਮ ਅਤੇ ਐੱਨ ਸ਼੍ਰੇਣੀ ਦੇ ਵਾਹਨਾਂ ਲਈ ਬੀਐੱਸ VI ਦੀ ਪ੍ਰਕਿਰਿਆ ਨੂੰ ਪੂਰਾ ਕਰਦੀ ਹੈ। ਇਹ ਨਿਕਾਸੀ ਨਿਯਮ ਡਬਲਿਊਐੱਮਟੀਸੀ ਸਾਈਕਲ ਦੇ ਨਾਲ ਯੂਰਪੀਅਨ ਯੂਨੀਅਨ ਦੇ ਅਨੁਰੂਪ ਹਨ। ਟੈਸਟਿੰਗ ਦੀ ਪ੍ਰਕਿਰਿਆ ਏਆਈਐੱਸ 137- ਭਾਗ 9 ਵਿੱਚ ਨਿਰਧਾਰਿਤ ਕੀਤੀ ਗਈ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 7 ਸਤੰਬਰ ਨੂੰ ਸ਼ਿਕਸ਼ਕ ਪਰਵ ਦੇ ਪਹਿਲੇ ਸੰਮੇਲਨ ਨੂੰ ਸੰਬੋਧਨ ਕਰਨਗੇ
ਪ੍ਰਧਾਨ ਮੰਤਰੀ ਸਿੱਖਿਆ ਖੇਤਰ ਵਿੱਚ ਕਈ ਮਹੱਤਵਪੂਰਨ ਪਹਿਲਾਂ ਦੀ ਸ਼ੁਰੂਆਤ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 7 ਸਤੰਬਰ, 2021 ਨੂੰ ਸਵੇਰੇ 10:30 ਵਜੇ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਸ਼ਿਕਸ਼ਕ ਪਰਵ  ਦੇ ਪਹਿਲੇ ਸੰਮੇਲਨ ਨੂੰ ਸੰਬੋਧਨ ਕਰਨਗੇ। ਸਮਾਗਮ ਦੇ ਦੌਰਾਨ ਉਹ ਸਿੱਖਿਆ ਖੇਤਰ ਵਿੱਚ ਕਈ ਮਹੱਤਵਪੂਰਨ ਪਹਿਲਾਂ ਦੀ ਸ਼ੁਰੂਆਤ ਵੀ ਕਰਨਗੇ।
ਪ੍ਰਧਾਨ ਮੰਤਰੀ ਭਾਰਤੀ ਸੰਕੇਤਕ ਭਾਸ਼ਾ ਸ਼ਬਦਕੋਸ਼ , ਬੋਲਣ ਵਾਲੀਆਂ ਕਿਤਾਬਾਂ , ਸੀਬੀਐੱਸਈ ਦੇ ਸਕੂਲ ਗੁਣਵੱਤਾ ਵਿਸ਼ਵਾਸ ਅਤੇ ਮੁੱਲਾਂਕਣ ਰੂਪ-ਰੇਖਾ, ਨਿਪੁਣ  ਭਾਰਤ ਦੇ ਲਈ ‘ਨਿਸ਼ਠਾ’  ਅਧਿਆਪਕ ਟ੍ਰੇਨਿੰਗ ਪ੍ਰੋਗਰਾਮ ਅਤੇ ਵਿਦਯਾਂਜਲੀ  ਪੋਰਟਲ  ਦੀ ਸ਼ੁਰੂਆਤ ਕਰਨਗੇ।
‘ਸਿਕਸ਼ਕ ਪਰਵ-2021’ਦਾ ਵਿਸ਼ਾ “ਗੁਣਵੱਤਾ ਅਤੇ ਟਿਕਾਊ ਸਕੂਲ: ਭਾਰਤ ਵਿੱਚ ਸਕੂਲਾਂ ਤੋਂ ਗਿਆਨ ਪ੍ਰਾਪਤੀ” ਹੈ। ਇਹ ਸੰਮਲੇਨ ਨਾ ਕੇਵਲ ਸਾਰੇ ਪੱਧਰਾਂ ’ਤੇ ਸਿੱਖਿਆ ਦੀ ਨਿਰੰਤਰਤਾ ਸੁਨਿਸ਼ਚਿਤ ਕਰਨ, ਬਲਕਿ ਦੇਸ਼ ਭਰ ਦੇ ਸਕੂਲਾਂ ਵਿੱਚ ਗੁਣਵੱਤਾ, ਸਮਾਵੇਸ਼ੀ ਪ੍ਰਥਾਵਾਂ ਅਤੇ ਸਥਿਰਤਾ ਵਿੱਚ ਸੁਧਾਰ ਦੇ ਲਈ ਨਵੇਂ ਤੌਰ-ਤਰੀਕਿਆਂ ਨੂੰ ਪ੍ਰੋਤਸਾਹਿਤ ਕਰੇਗਾ।
ਸਮਾਗਮ ਦੇ ਦੌਰਾਨ ਕੇਂਦਰੀ ਸਿੱਖਿਆ ਮੰਤਰੀ ਅਤੇ ਕੇਂਦਰੀ ਸਿੱਖਿਆ ਰਾਜ ਮੰਤਰੀ ਵੀ ਹਾਜ਼ਰ ਰਹਿਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 28 ਜਨਵਰੀ ਨੂੰ ਕਰਿਅੱਪਾ ਗ੍ਰਾਊਂਡ ਵਿੱਚ ਐੱਨਸੀਸੀ ਦੀ ਪੀਐੱਮ ਰੈਲੀ ਨੂੰ ਸੰਬੋਧਨ ਕਰਨਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 28 ਜਨਵਰੀ, 2023 ਨੂੰ ਸ਼ਾਮ ਲਗਭਗ 5:45 ਵਜੇ ਦਿੱਲੀ ਦੇ ਕਰਿਅੱਪਾ ਪਰੇਡ ਗ੍ਰਾਊਂਡ ਵਿੱਚ ਐੱਨਸੀਸੀ ਦੀ ਸਲਾਨਾ ਪੀਐੱਮ ਰੈਲੀ ਨੂੰ ਸੰਬੋਧਨ ਕਰਨਗੇ।
ਇਸ ਸਾਲ ਐੱਨਸੀਸੀ ਆਪਣੀ ਸਥਾਪਨਾ ਦਾ 75ਵਾਂ ਵਰ੍ਹਾ ਮਨਾ ਰਿਹਾ ਹੈ। ਇਸ ਆਯੋਜਨ ਦੇ ਦੌਰਾਨ ਪ੍ਰਧਾਨ ਮੰਤਰੀ ਐੱਨਸੀਸੀ ਦੇ 75 ਸਫ਼ਲ ਵਰ੍ਹਿਆਂ ਦੇ ਸਬੰਧ ਵਿੱਚ ਇੱਕ ਸਪੈਸ਼ਲ ਡੇਅ ਕਵਰ ਅਤੇ 75 ਰੁਪਏ ਮੁੱਲ ਵਰਗ ਦਾ ਵਿਸ਼ੇਸ਼ ਰੂਪ ਨਾਲ ਢਾਲ਼ਿਆ ਹੋਇਆ ਸਮਾਰਕ ਸਿੱਕਾ ਜਾਰੀ ਕਰਨਗੇ। ਇਹ ਰੈਲੀ ਦਿਨ ਅਤੇ ਰਾਤ ਦੇ ਇੱਕ ਹਾਈਬ੍ਰਿਡ ਈਵੈਂਟ ਦੇ ਰੂਪ ਵਿੱਚ ਆਯੋਜਿਤ ਕੀਤੀ ਜਾਵੇਗੀ ਅਤੇ ਇਸ ਵਿੱਚ ‘ਏਕ ਭਾਰਤ ਸ਼੍ਰੇਸ਼ਠ ਭਾਰਤ’ ਦੇ ਥੀਮ ’ਤੇ ਇੱਕ ਸੱਭਿਆਚਾਰਕ ਪ੍ਰੋਗਰਾਮ ਵੀ ਸ਼ਾਮਲ ਹੋਵੇਗਾ। ‘ਵਸੁਧੈਵ ਕੁਟੁੰਮਬਕਮ’ ਦੀ ਸੱਚੀ ਭਾਰਤੀ ਭਾਵਨਾ ਦੇ ਅਨੁਰੂਪ 19 ਦੇਸ਼ਾਂ ਦੇ 196 ਅਧਿਕਾਰੀਆਂ ਅਤੇ ਕੈਡਿਟਾਂ ਨੂੰ ਇਸ ਸਮਾਰੋਹ ਵਿੱਚ ਸ਼ਾਮਲ ਹੋਣ ਦੇ ਲਈ ਸੱਦਾ ਦਿੱਤਾ ਗਿਆ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 175.37 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 2,24,187 ਐਕਟਿਵ ਕੇਸ ਹਨ।
ਐਕਟਿਵ ਕੇਸ 0.52% ਹਨ।
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.28% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 48,847 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,20,86,383 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 19,968 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 75.93 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 11,87,766 ਟੈਸਟ ਕੀਤੇ ਗਏ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
"ਭਾਰਤ ਵਿੱਚ ਟਿਕਾਊ ਵਿਕਾਸ: ਵਿਕਾਸ ਅਤੇ ਕਾਨੂੰਨੀ ਪਰਿਪੇਖ" ਵਿਸ਼ੇ 'ਤੇ ਦੋ ਰੋਜ਼ਾ ਕਾਨਫਰੰਸ ਭਲਕੇ ਉਦੈਪੁਰ ਵਿੱਚ ਸ਼ੁਰੂ ਹੋਵੇਗੀ
ਭਾਰਤ ਸਰਕਾਰ ਦੇ ਕਾਨੂੰਨ ਅਤੇ ਨਿਆਂ ਮੰਤਰਾਲੇ ਅਧੀਨ ਭਾਰਤ ਦੇ ਕਾਨੂੰਨ ਕਮਿਸ਼ਨ ਨੇ ਯੂਨੀਵਰਸਿਟੀ ਕਾਲਜ ਆਫ਼ ਲਾਅ, ਮੋਹਨ ਲਾਲ ਸੁਖਾਦੀਆ ਯੂਨੀਵਰਸਿਟੀ , ਉਦੈਪੁਰ ਦੇ ਸਹਿਯੋਗ ਨਾਲ 25 ਅਤੇ 26 ਫਰਵਰੀ, 2023 ਨੂੰ ਐੱਮਐੱਲਐੱਸਯੂ, ਉਦੈਪੁਰ ਵਿਖੇ "ਭਾਰਤ ਵਿੱਚ ਟਿਕਾਊ ਵਿਕਾਸ: ਵਿਕਾਸ ਅਤੇ ਕਾਨੂੰਨੀ ਪਰਿਪੇਖ" ਵਿਸ਼ੇ 'ਤੇ ਇੱਕ ਕਾਨਫਰੰਸ ਆਯੋਜਿਤ ਕੀਤੀ ਜਾ ਰਹੀ ਹੈ। ਇਹ ਸਮਾਗਮ ਟਿਕਾਊ ਵਿਕਾਸ ਦੇ ਸੰਕਲਪ ਦੀ ਉਤਪਤੀ ਅਤੇ ਵਿਕਾਸ ਨਾਲ ਸਬੰਧਤ ਮੁੱਦਿਆਂ 'ਤੇ ਖਾਸ ਤੌਰ 'ਤੇ ਸਮਕਾਲੀ ਦ੍ਰਿਸ਼ ਦੇ ਸੰਦਰਭ ਵਿੱਚ ਵਿਚਾਰਾਂ ਦੇ ਆਦਾਨ-ਪ੍ਰਦਾਨ ਅਤੇ ਚਰਚਾ ਲਈ ਇੱਕ ਪਲੇਟਫਾਰਮ ਪ੍ਰਦਾਨ ਕਰੇਗਾ। ਇਹ ਕਾਨਫਰੰਸ 25 ਫਰਵਰੀ, 2023 ਨੂੰ ਭਾਰਤ ਦੇ ਕਾਨੂੰਨ ਕਮਿਸ਼ਨ ਦੇ ਚੇਅਰਪਰਸਨ ਮਾਨਯੋਗ ਸ਼੍ਰੀਮਾਨ ਜਸਟਿਸ ਰਿਤੂ ਰਾਜ ਅਵਸਥੀ ਅਤੇ ਐੱਮਐੱਲਐੱਸਯੂ, ਉਦੈਪੁਰ ਦੇ ਉੱਪ ਕੁਲਪਤੀ ਪ੍ਰੋ. ਆਈ ਵੀ ਤ੍ਰਿਵੇਦੀ ਦੇ ਸਵਾਗਤੀ ਭਾਸ਼ਣ ਨਾਲ ਸ਼ੁਰੂ ਹੋਵੇਗੀ। ਇਸ ਮੌਕੇ ਮਾਨਯੋਗ ਕਾਨੂੰਨ ਅਤੇ ਨਿਆਂ ਮੰਤਰੀ ਸ਼੍ਰੀ ਕਿਰਨ ਰਿਜਿਜੂ, ਮਾਨਯੋਗ ਕਾਨੂੰਨ ਅਤੇ ਨਿਆਂ ਰਾਜ ਮੰਤਰੀ ਪ੍ਰੋ. ਐੱਸ ਪੀ ਸਿੰਘ ਬਘੇਲ, ਰਾਜਸਥਾਨ ਹਾਈ ਕੋਰਟ ਦੇ ਕਾਰਜਕਾਰੀ ਚੀਫ਼ ਜਸਟਿਸ ਜਸਟਿਸ ਐੱਮ ਐੱਮ ਸ਼੍ਰੀਵਾਸਤਵ, ਰਾਜਸਥਾਨ ਹਾਈ ਕੋਰਟ ਦੇ ਹੋਰ ਜੱਜ, ਪ੍ਰੋਫੈਸਰ ਅਤੇ ਕਾਨੂੰਨੀ ਬੁੱਧੀਜੀਵੀ ਸ਼ਾਮਲ ਹੋਣਗੇ।
ਕਾਨਫਰੰਸ ਵਿੱਚ ਵੱਖ-ਵੱਖ ਵਿਸ਼ਿਆਂ 'ਤੇ ਤਿੰਨ ਸੈਸ਼ਨ ਹੋਣਗੇ: 'ਥੀਮੈਟਿਕ ਸੈਸ਼ਨ I-ਵਿਕਾਸ ਪਹਿਲੂ', 'ਥੀਮੈਟਿਕ ਸੈਸ਼ਨ II - ਵਾਤਾਵਰਣ ਪਹਿਲੂ', 'ਥੀਮੈਟਿਕ ਸੈਸ਼ਨ III-ਸਮਾਜਿਕ-ਕਾਨੂੰਨੀ ਪਹਿਲੂ'। ਥੀਮੈਟਿਕ ਸੈਸ਼ਨ I ਵਿੱਚ ਡਾ. ਰਾਜਸ਼੍ਰੀ ਚੌਧਰੀ , ਪ੍ਰੋ. ਜੀਵਨ ਕੁਮਾਰ ਅਤੇ ਮਾਨਯੋਗ ਡਾ. ਜਸਟਿਸ ਪੁਸ਼ਪੇਂਦਰ ਸਿੰਘ ਭਾਟੀ ਮੁੱਖ ਬੁਲਾਰੇ ਹੋਣਗੇ। ਥੀਮੈਟਿਕ ਸੈਸ਼ਨ II ਵਿੱਚ ਡਾ. ਸ਼ਿਲਪਾ ਸੇਠ, ਪ੍ਰੋ. ਐੱਮ ਕੇ ਰਮੇਸ਼, ਪ੍ਰੋ. ਟੀ ਟੀ ਸ਼੍ਰੀਕੁਮਾਰ, ਭਾਰਤ ਦੇ ਕਾਨੂੰਨ ਕਮਿਸ਼ਨ ਦੇ ਮੈਂਬਰ ਮਾਨਯੋਗ ਸ਼੍ਰੀਮਾਨ ਜਸਟਿਸ ਵਿਜੇ ਬਿਸ਼ਨੋਈ ਅਤੇ ਮਾਨਯੋਗ ਸ਼੍ਰੀਮਾਨ ਜਸਟਿਸ ਕੇ ਟੀ ਸ਼ੰਕਰਨ ਮੁੱਖ ਬੁਲਾਰੇ ਹੋਣਗੇ। ਥੀਮੈਟਿਕ ਸੈਸ਼ਨ III ਵਿੱਚ ਸ਼੍ਰੀ ਆਰ ਐੱਲ ਭੱਟ, , ਪ੍ਰੋ. ਡੀ ਪੀ ਵਰਮਾ, ਭਾਰਤ ਦੇ ਕਾਨੂੰਨ ਕਮਿਸ਼ਨ ਦੇ ਮੈਂਬਰ ਮਾਨਯੋਗ ਸ਼੍ਰੀਮਾਨ ਜਸਟਿਸ ਵਿਨੀਤ ਮਾਥੁਰ ਅਤੇ ਡਾ. ਰਾਕਾ ਆਰੀਆ ਮੁੱਖ ਬੁਲਾਰੇ ਹਨ।
ਇਹ ਕਾਨਫਰੰਸ 26 ਫਰਵਰੀ, 2023 ਨੂੰ ਹੋਣ ਵਾਲੇ ਸੈਸ਼ਨ ਦੇ ਨਾਲ ਸਮਾਪਤ ਹੋਵੇਗੀ। ਧੰਨਵਾਦ ਮਤਾ ਭਾਰਤ ਦੇ ਕਾਨੂੰਨ ਕਮਿਸ਼ਨ ਦੇ ਮੈਂਬਰ ਪ੍ਰੋ. ਆਨੰਦ ਪਾਲੀਵਾਲ ਵਲੋਂ ਪੇਸ਼ ਕੀਤਾ ਜਾਵੇਗਾ।
ਰੱਖਿਆ ਮੰਤਰਾਲਾ
ਘੁੰਡ ਚੁਕਾਈ ਰਸਮ - ਭਾਰਤੀ ਸੈਨਾ ਬੰਗਲਾਦੇਸ਼ ਵਿਚ ਬਹੁ-ਰਾਸ਼ਟਰੀ ਅਭਿਆਸ ਵਿਚ ਹਿੱਸਾ ਲਵੇਗੀ - ਅਭਿਆਸ ਸ਼ਾਂਤੀਰ ਓਗਰੋਸ਼ੇਨਾ -2021
ਬਹੁ-ਰਾਸ਼ਟਰੀ ਸੈਨਿਕ ਅਭਿਆਸ ਸ਼ਾਂਤੀਰ ਓਗਰੋਸ਼ੇਨਾ, 2021  ਬੰਗਲਾਦੇਸ਼ ਦੇ ‘ਰਾਸ਼ਟਰ ਪਿਤਾ’ ਬੰਗਬੰਦੂ ਸ਼ੇਖ ਮੁਜੀਬੁਰ ਰਹਿਮਾਨ ਦੇ 100 ਸਾਲਾ ਜਨਮ ਦਿਨ ਦੀ ਯਾਦ ਵਿਚ ਬੰਗਲਾਦੇਸ਼ ਵਿਚ ਆਯੋਜਿਤ ਕੀਤੀ ਜਾਵੇਗਾ ਉਸ ਦੀ ਆਜ਼ਾਦੀ ਦੇ ਸ਼ਾਨਦਾਰ 50 ਸਾਲਾਂ ਨੂੰ ਮਨਾਇਆ ਜਾਵੇਗਾ। ਭਾਰਤੀ ਫੌਜ ਦੀ ਇਕ ਟੁਕਡ਼ੀ ਜਿਸ ਵਿਚ 30 ਅਧਿਕਾਰੀ, ਜੇਸੀਓਜ਼ ਅਤੇ ਡੋਗਰਾ ਰੈਜੀਮੈਂਟ ਤੋਂ ਇਕ ਬਟਾਲੀਅਨ ਤੋਂ ਜਵਾਨ ਸ਼ਾਮਿਲ ਹਨ, ਇਸ ਅਭਿਆਸ ਵਿਚ ਰਾਇਲ ਭੁਟਾਨ ਆਰਮੀ, ਸ਼੍ਰੀਲੰਕਾ ਆਰਮੀ ਅਤੇ ਬੰਗਲਾਦੇਸ਼ ਆਰਮੀ ਨਾਲ 4 ਅਪ੍ਰੈਲ ਤੋਂ 12 ਅਪ੍ਰੈਲ, 2021 ਤੱਕ ਹੋਣ ਵਾਲੇ ਅਭਿਆਸ ਵਿੱਚ ਹਿੱਸਾ ਲਵੇਗੀ। ਅਭਿਆਸ ਦਾ ਵਿਸ਼ਾ "ਆਪ੍ਰੇਸ਼ਨਾਂ ਨੂੰ ਮਜਬੂਤ ਸ਼ਾਂਤੀ ਨਾਲ ਕਾਇਮ ਰੱਖਣਾ" ਹੈ। ਅਮਰੀਕਾ, ਇੰਗਲੈਂਡ, ਤੁਰਕੀ, ਸਾਊਦੀ ਅਰਬ ਸਾਮਰਾਜ, ਕੁਵੈਤ ਅਤੇ ਸਿੰਗਾਪੁਰ ਵੀ ਇਸ ਅਭਿਆਸ ਵਿਚ ਪੂਰੇ ਸਮੇਂ ਲਈ ਹਿੱਸਾ ਲੈਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤ ਦੀ ਪ੍ਰਧਾਨਗੀ ਦੇ ਤਹਿਤ G20 ਸਕੱਤਰੇਤ ਵਿੱਚ ਭਰਤੀ ਦੇ ਅਵਸਰ ਸਾਂਝੇ ਕੀਤੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ G20 ਸਕੱਤਰੇਤ ਦਾ ਹਿੱਸਾ ਬਣਨ ਅਤੇ ਭਾਰਤ ਦੀ ਪ੍ਰਧਾਨਗੀ ਵਿੱਚ ਗਲੋਬਲ ਏਜੰਡਾ ਤੈਅ ਕਰਨ ਵਿੱਚ ਯੋਗਦਾਨ ਦੇਣ ਦੇ ਲਈ ਭਰਤੀ ਦੇ ਰੋਮਾਂਚਕ ਅਵਸਰ ਸਾਂਝੇ ਕੀਤੇ ਹਨ।
ਵਿਦੇਸ਼ ਮੰਤਰਾਲੇ ਦੇ ਸਪੋਕਸਪਰਸਨ ਅਰਿੰਦਮ ਬਾਗਚੀ ਦੇ ਇੱਕ ਟਵੀਟ ਦਾ ਹਵਾਲਾ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਇਹ ਇੱਕ ਰੋਮਾਂਚਕ ਅਵਸਰ ਹੈ ...”
ਮੰਤਰੀ ਮੰਡਲ
ਅਧਾਰ ਕਟਾਅ  ਅਤੇ ਲਾਭ ਤਬਦੀਲੀ ਦੀ ਰੋਕਥਾਮ ਲਈ ਕਰ ਸੰਧੀ ਸਬੰਧੀ ਕਦਮਾਂ ਨੂੰ ਲਾਗੂ ਕਰਨ ਲਈ ਮਲਟੀਲੇਟਰਲ ਕਨਵੈਨਸ਼ਨ ਦੀ ਪੁਸ਼ਟੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਕੇਂਦਰੀ ਮੰਤਰੀ ਮੰਡਲ ਨੇ ਅਧਾਰ ਕਟਾਅ ਅਤੇ ਲਾਭ ਤਬਦੀਲੀ ਦੀ ਰੋਕਥਾਮ ਲਈ ਕਰ ਸੰਧੀ ਸਬੰਧੀ ਕਦਮਾਂ ਦੇ ਲਾਗੂ ਕਰਨ ਲਈ ਮਲਟੀਲੇਟਰਲ ਕਨਵੈਨਸ਼ਨ  ਦੀ ਪੁਸ਼ਟੀ ਕਰਨ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ।
ਪ੍ਰਭਾਵ:
ਇਸ ਕਨਵੈਨਸ਼ਨ ਦੇ ਨਤੀਜੇ ਵਜੋਂ ਭਾਰਤ ਦੇ ਸੰਧੀ ਪੱਤਰਾਂ ਵਿੱਚ ਸੋਧ ਹੋਵੇਗੀ ਤਾਕਿ ਸੰਧੀ ਦੇ ਦੁਰਵਰਤੋਂ ਅਤੇ ਅਧਾਰ ਕਟਾਅ ਅਤੇ ਲਾਭ ਤਬਦੀਲੀ ਦੀਆਂ ਰਣਨੀਤੀਆਂ ਜ਼ਰੀਏ ਹੋਣ ਵਾਲੇ ਮਾਲੀਆ ਨੁਕਸਾਨ ’ਤੇ ਰੋਕ ਲਗਾਈ ਜਾ ਸਕੇ। ਇਸ ਤਹਿਤ ਇਹ ਯਕੀਨੀ ਕੀਤਾ ਜਾਵੇਗਾ ਕਿ ਉਸ ਜਗ੍ਹਾ ’ਤੇ ਮੁਨਾਫ਼ੇ ’ਤੇ ਟੈਕਸ ਜ਼ਰੂਰ ਲਗਾਇਆ ਜਾਵੇ ਜਿੱਥੇ ਲਾਭ ਹਾਸਲ ਹੋਣ ਵਾਲੀਆਂ ਵਿਆਪਕ ਆਰਥਿਕ ਗਤੀਵਿਧੀਆਂ ਸੰਚਾਲਿਤ ਕੀਤੀਆਂ ਜਾਂਦੀਆਂ ਹਨ ਅਤੇ ਮੁੱਲ ਦੀ ਸਿਰਜਣਾ ਹੁੰਦੀ ਹੈ।
ਵਿਵਰਣ:
- ਭਾਰਤ ਨੇ ਆਧਾਰ ਕਟਾਅ ਅਤੇ ਲਾਭ ਤਬਦੀਲੀ ਦੀ ਰੋਕਥਾਮ ਲਈ ਕਰ ਸੰਧੀ ਸਬੰਧੀ ਕਦਮਾਂ ਨੂੰ ਲਾਗੂ ਕਰਨ ਲਈ ਮਲਟੀਲੇਟਰਲ ਕਨਵੈਨਸ਼ਨ ਦੀ ਪੁਸ਼ਟੀ ਕਰ ਦਿੱਤੀ ਹੈ, ਜਿਸ ’ਤੇ ਮਾਣਯੋਗ ਵਿੱਤ ਮੰਤਰੀ ਸ਼੍ਰੀ ਅਰੁਣ ਜੇਟਲੀ ਨੇ ਭਾਰਤ ਵੱਲੋਂ 7 ਜੂਨ, 2017 ਨੂੰ ਪੈਰਿਸ ਵਿੱਚ ਹਸਤਾਖਰ ਕੀਤੇ ਸਨ।
- ਮਲਟੀਲੇਟਰਲ ਕਨਵੈਨਸ਼ਨ ਅਧਾਰ ਕਟਾਅ ਤੇ ਲਾਭ ਤਬਦੀਲੀ  ਨਾਲ ਨਿਪਟਣ ਨਾਲ ਜੁੜੀਆਂ ਓਈਸੀਡੀ/ਜੀ20 ਪ੍ਰੋਜੈਕਟ ਦਾ ਨਤੀਜਾ ਹੈ। ਇੱਥੇ ਬੀਈਪੀਐੱਸ ਤੋਂ ਮਤਲਬ ਉਨ੍ਹਾਂ ਟੈਕਸ ਨਿਯੋਜਨ ਰਣਨੀਤੀਆਂ ਤੋਂ ਹੈ ਜਿਨ੍ਹਾਂ ਜ਼ਰੀਏ ਮੁਨਾਫ਼ੇ ਨੂੰ ਘੱਟ ਟੈਕਸ ਜਾਂ ਕੁਝ ਵੀ ਟੈਕਸ ਅਦਾ ਨਾ ਕਰਨ ਵਾਲੇ ਸਥਾਨਾਂ, ਜਿੱਥੇ ਜਾਂ ਤਾਂ ਮਾਮੂਲੀ ਆਰਥਿਕ ਗਤੀਵਿਧੀਆਂ ਹੁੰਦੀਆਂ ਹਨ ਜਾਂ ਕੁਝ ਵੀ ਆਰਥਿਕ ਗਤੀਵਿਧੀ ਨਹੀਂ ਹੁੰਦੀ ਹੈ, ’ਤੇ ਮਸਨੂਈ ਰੂਪ ਨਾਲ ਤਬਦੀਲ ਕਰਨ ਲਈ ਟੈਕਸ ਨਿਯਮਾਂ ਦੀਆਂ ਖਾਮੀਆਂ ਤੋਂ ਲਾਭ ਉਠਾਇਆ ਜਾਂਦਾ ਹੈ। ਇਸ ਦੇ ਸਿੱਟੇ ਵਜੋਂ ਜਾਂ ਤਾਂ ਮਾਮੂਲੀ ਟੈਕਸ ਅਦਾ ਕਰਨਾ ਪੈਂਦਾ ਹੈ ਜਾਂ ਕੁਝ ਵੀ ਟੈਕਸ ਨਹੀਂ ਦੇਣਾ ਪੈਂਦਾ ਹੈ। ਅਧਾਰ ਕਟਾਅ ਅਤੇ ਲਾਭ ਤਬਦੀਲੀ ਨਾਲ ਵਿਆਪਕ ਢੰਗ ਨਾਲ ਨਿਪਟਣ ਲਈ ਬੀਪੀਐੱਸ ਪ੍ਰੋਜੈਕਟ ਤਹਿਤ 15 ਗਤੀਵਿਧੀਆਂ ਦੀ ਪਛਾਣ ਕੀਤੀ ਗਈ ਹੈ।
- ਭਾਰਤ 100 ਤੋਂ ਜ਼ਿਆਦਾ ਦੇਸ਼ਾਂ ਦੇ ਆਰਜ਼ੀ ਗਰੁੱਪ ਅਤੇ ਜੀ20, ਓਈਸੀਡੀ, ਬੀਈਪੀਐੱਸ ਦੇ ਸਹਿਯੋਗੀਆਂ ਅਤੇ ਅਜਿਹੇ ਹੋਰ ਇਛੁੱਕ ਦੇਸ਼ਾਂ ਦੇ ਖੇਤਰ ਅਧਿਕਾਰਾਂ ਦਾ ਹਿੱਸਾ ਸੀ ਜਿਨ੍ਹਾਂ ਨੇ ਮਲਟੀਲੇਟਰਲ ਕਨਵੈਨਸ਼ਨ ਦੇ ਮੂਲ ਪਾਠ ਨੂੰ ਅੰਤਿਮ ਰੂਪ ਦੇਣ ਵਿੱਚ ਸਮਾਨ ਪੱਧਰ ’ਤੇ ਕਾਰਜ ਕੀਤਾ ਸੀ ਅਤੇ ਜਿਸਦੀ ਸ਼ੁਰੂਆਤ ਮਈ, 2015 ਵਿੱਚ ਹੋਈ ਸੀ। ਕਨਵੈਨਸ਼ਨ ਦੇ ਨਾਲ ਨਾਲ ਸਬੰਧਿਤ ਵਿਸ਼ਲੇਸ਼ਣਾਤਮਕ ਮੂਲ ਪਾਠ ਨੂੰ ਆਰਜ਼ੀ ਗਰੁੱਪ ਰਾਹੀਂ 24 ਨਵੰਬਰ, 2016 ਨੂੰ ਅਪਣਾਇਆ ਗਿਆ ਸੀ।
- ਕਨਵੈਨਸ਼ਨ ਦੇ ਫਲਸਰੂਪ ਹੋਰ ਗੱਲਾਂ ਦੇ ਇਲਾਵਾ ਸਾਰੇ ਹਸਤਾਖਰਕਰਤਾ ਸੰਧੀ ਨਾਲ ਸਬੰਧਿਤ ਉਨ੍ਹਾਂ ਘੱਟ ਤੋਂ ਘੱਟ ਮਿਆਰਾਂ ਨੂੰ ਪੂਰਾ ਕਰਨ ਵਿੱਚ ਸਮਰੱਥ ਹੋ ਗਏ ਹਨ ਜਿਨ੍ਹਾਂ ’ਤੇ ਅੰਤਿਮ ਬੀਈਪੀਐੱਸ ਪੈਕੇਜ ਦੇ ਹਿੱਸੇ ਤਹਿਤ ਸਹਿਮਤੀ ਪ੍ਰਗਟਾਈ ਗਈ ਸੀ। ਇਸ ਵਿੱਚ ਗਤੀਵਿਧੀ  6 ਤਹਿਤ ਸੰਧੀ ਦੀ ਦੁਰਵਰਤੋਂ ਦੀ ਰੋਕਥਾਮ ਲਈ ਘੱਟ ਤੋਂ ਘੱਟ ਮਿਆਰ ਵੀ ਸ਼ਾਮਲ ਹਨ।
- ਕਨਵੈਨਸ਼ਨ ਨਾਲ ਸਬੰਧਤ ਦੋ ਜਾਂ ਇਸਤੋਂ ਜ਼ਿਆਦਾ ਧਿਰਾਂ  ਵਿਚਕਾਰ ਟੈਕਸ ਸੰਧੀ ਪੱਤਰਾਂ ਵਿੱਚ ਸੋਧ ਕਰਨਾ ਸੰਭਵ ਹੋ ਜਾਵੇਗਾ। ਇਹ ਠੀਕ ਉਸੇ ਤਰ੍ਹਾਂ ਨਾਲ ਕੰਮ ਨਹੀਂ ਕਰੇਗਾ ਜਿਸ ਤਰ੍ਹਾਂ ਨਾਲ ਕਿਸੇ ਇਕਹਿਰੀ ਸੰਧੀ ਵਿੱਚ ਸੋਧ ਕਰਨ ਵਾਲਾ ਪ੍ਰੋਟੋਕੌਲ ਕਰਦਾ ਹੈ। ਇਸਦੇ ਦਾਇਰੇ ਵਿੱਚ ਆਉਣ ਵਾਲੇ ਟੈਕਸ ਸਮਝੌਤੇ ਦੇ ਮੂਲ ਪਾਠ ਵਿੱਚ ਪ੍ਰਤੱਖ ਰੂਪ ਨਾਲ ਸੋਧ ਹੋਵੇਗੀ। ਇਸਨੂੰ ਮੌਜੂਦਾ ਟੈਕਸ ਸੰਧੀ ਪੱਤਰਾਂ ਨਾਲ ਹੀ ਲਾਗੂ ਕੀਤਾ ਜਾਵੇਗਾ ਜਿਸ ਨਾਲ ਉਨ੍ਹਾਂ ਦੇ ਪ੍ਰਯੋਗ ਵਿੱਚ ਸੋਧ ਹੋ ਸਕੇਗੀ, ਤਾਕਿ ਬੀਈਪੀਐੱਸ ਕਦਮਾਂ ਨੂੰ ਲਾਗੂ ਕੀਤਾ ਜਾ ਸਕੇ।
- ਇਸ ਕਨਵੈਨਸ਼ਨ ਸਦਕਾ ਭਾਰਤ ਦੇ ਸੰਧੀ ਪੱਤਰਾਂ ਵਿੱਚ ਸੋਧ ਹੋਵੇਗੀ ਤਾਕਿ ਸੰਧੀ ਦੀ ਦੁਰਵਰਤੋਂ ਅਤੇ ਅਧਾਰ ਕਟਾਅ ਅਤੇ ਲਾਭ ਤਬਦੀਲੀ ਦੀਆਂ ਰਣਨੀਤੀਆਂ ਜ਼ਰੀਏ ਹੋਣ ਵਾਲੇ ਮਾਲੀਆ ਨੁਕਸਾਨ ’ਤੇ ਰੋਕ ਲਗਾਈ ਜਾ ਸਕੇ। ਇਸ ਤਹਿਤ ਇਹ ਯਕੀਨੀ ਬਣਾਇਆ ਜਾਵੇਗਾ ਕਿ ਉਸ ਜਗ੍ਹਾ ’ਤੇ ਮੁਨਾਫ਼ੇ ’ਤੇ ਟੈਕਸ ਜ਼ਰੂਰ ਲਗਾਇਆ ਜਾਵੇ ਜਿੱਥੇ ਲਾਭ ਹਾਸਲ ਹੋਣ ਵਾਲੀਆਂ ਵਿਆਪਕ ਆਰਥਿਕ ਗਤੀਵਿਧੀਆਂ ਸੰਚਾਲਿਤ ਕੀਤੀਆਂ ਜਾਂਦੀਆਂ ਹਨ ਅਤੇ ਜਿੱਥੇ ਮੁੱਲ ਦੀ ਸਿਰਜਣਾ ਹੁੰਦੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕਿਹਾ ਐੱਲਸੀਐੱਚ ‘ਪ੍ਰਚੰਡ’ ਦਾ ਰੱਖਿਆ ਬਲਾਂ ਵਿੱਚ ਸ਼ਾਮਲ ਹੋਣ ਇੱਕ ਵਿਸ਼ੇਸ਼ ਪਲ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰੱਖਿਆ ਬਲਾਂ ਵਿੱਚ ਐੱਲਸੀਐੱਚ ‘ਪ੍ਰਚੰਡ’ ਦੇ ਸ਼ਾਮਲ ਹੋਣ ‘ਤੇ ਹਰੇਕ ਭਾਰਤੀ ਨੂੰ ਵਧਾਈਆਂ ਦਿੱਤੀਆਂ ਹਨ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਦੇ ਇੱਕ ਟਵੀਟ ਦਾ ਹਵਾਲਾ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਆਪਣੇ ਟਵੀਟ ਵਿੱਚ ਕਿਹਾ:
“ਐੱਲਸੀਐੱਚ ‘ਪ੍ਰਚੰਡ’ ਨੂੰ ਰੱਖਿਆ ਬਲਾਂ ਵਿੱਚ ਸ਼ਾਮਲ ਕਰਨਾ ਸਾਡੇ ਦੇਸ਼ ਦੇ ਰੱਖਿਆ ਖੇਤਰ ਨੂੰ ਮਜ਼ਬੂਤ ਅਤੇ ਆਤਮਨਿਰਭਰ ਬਣਾਉਣ ਦੇ 130 ਕਰੋੜ ਭਾਰਤੀਆਂ ਦੇ ਸਮੂਹਿਕ ਸੰਕਲਪ ਦੇ ਲਈ ਇੱਕ ਵਿਸ਼ੇਸ਼ ਪਲ ਹੈ। ਇਸ ਦੇ ਲਈ ਹਰ ਭਾਰਤੀ ਨੂੰ ਵਧਾਈਆਂ!”
ਭਾਰੀ ਉਦਯੋਗ ਮੰਤਰਾਲਾ
ਸਰਕਾਰ ਨੇ ਆਟੋਮੋਬਾਈਲ ਅਤੇ ਆਟੋ ਕੰਪੋਨੈਂਟਸ ਲਈ ਪੀ ਐੱਲ ਆਈ ਸਕੀਮ ਨੋਟੀਫਾਈ ਕੀਤੀ
ਪੀ ਐੱਲ ਆਈ ਆਟੋ ਸਕੀਮ 7.5 ਲੱਖ ਤੋਂ ਵੱਧ ਨੌਕਰੀਆਂ ਦਾ ਵਧੀਕ ਰੋਜ਼ਗਾਰ ਪੈਦਾ ਕਰਨ ਵਿੱਚ ਮਦਦ ਕਰੇਗੀ
ਆਟੋ ਖੇਤਰ ਲਈ ਪੀ ਐੱਲ ਆਈ ਸਕੀਮ ਪੰਜਾਂ ਸਾਲਾਂ ਵਿੱਚ 42,500 ਕਰੋੜ ਤੋਂ ਵੱਧ ਨਵਾਂ ਨਿਵੇਸ਼ ਲਿਆਏਗੀ ਅਤੇ 2.3 ਲੱਖ ਕਰੋੜ ਤੋਂ ਵੱਧ ਉਤਪਾਦਨ ਵਧਾਏਗੀ
ਸਰਕਾਰ ਨੇ ਆਟੋਮੋਬਾਈਲ ਅਤੇ ਆਟੋ ਕੰਪੋਨੈਂਟਸ ਲਈ ਉਤਪਾਦਨ ਲਿੰਕਡ ਪ੍ਰੋਤਸਾਹਨ  ਸੰਬੰਧੀ ਨੋਟੀਫਿਕੇਸ਼ਨ ਜਾਰੀ ਕੀਤਾ ਹੈ । ਆਟੋਮੋਬਾਈਲ ਅਤੇ ਆਟੋ ਕੰਪੋਨੈਂਟਸ ਲਈ ਪੀ ਐੱਲ ਆਈ ਸਕੀਮ ਤੇ ਇਸ ਦੇ ਦਿਸ਼ਾ ਨਿਰਦੇਸ਼ ਭਾਰਤ ਦੇ ਗਜਟ ਵਿੱਚ 23—09—2021 ਨੂੰ ਨੋਟੀਫਾਈ ਕੀਤੇ ਗਏ ਹਨ । ਪਹਿਲਾਂ ਸਰਕਾਰ ਨੇ 15—09—2021 ਨੂੰ ਆਟੋਮੋਬਾਈਲ ਅਤੇ ਆਟੋ ਕੰਪੋਨੈਂਟ ਸਨਅਤ ਉਦਯੋਗ ਲਈ ਪ੍ਰੋਡਕਸ਼ਨ ਲਿੰਕਡ ਪ੍ਰੋਤਸਾਹਨ  ਸਕੀਮ ਨੂੰ ਮਨਜ਼ੂਰੀ ਦਿੱਤੀ ਸੀ ।
ਆਟੋ ਖੇਤਰ ਵਿੱਚ ਪੀ ਐੱਲ ਆਈ ਸਕੀਮ ਭਾਰਤ ਵਿੱਚ ਆਧੁਨਿਕ ਆਟੋਮੋਟਿਵ ਤਕਨਾਲੋਜੀ ਉਤਪਾਦਾਂ ਨੂੰ ਬਣਾਉਣ ਲਈ ਉਦਯੋਗ ਦੀਆਂ ਲਾਗਤ ਅਯੋਗਤਾਵਾਂ ਤੇ ਕਾਬੂ ਪਾਉਣ ਦੀ ਕਲਪਨਾ ਕਰਦੀ ਹੈ । ਪ੍ਰੋਤਸਾਹਨ ਬਣਤਰ ਉਦਯੋਗ ਨੂੰ ਆਧੁਨਿਕ ਆਟੋਮੇਟਿਵ ਤਕਨਾਲੋਜੀ ਉਤਪਾਦਾਂ ਦੀ ਸਵਦੇਸ਼ੀ ਗਲੋਬਲ ਚੇਨ ਸਪਲਾਈ ਵਿੱਚ ਨਵਾਂ ਨਿਵੇਸ਼ ਕਰਨ ਲਈ ਉਤਸ਼ਾਹਿਤ ਕਰੇਗਾ । ਅੰਦਾਜ਼ਾ ਹੈ ਕਿ ਪੰਜ ਸਾਲਾਂ ਦੇ ਸਮੇਂ ਵਿੱਚ ਆਟੋਮੋਬਾਈਲ ਅਤੇ ਆਟੋ ਕੰਪੋਨੈਂਟਸ ਸਨਅਤ ਲਈ ਪੀ ਐੱਲ ਆਈ ਸਕੀਮ 42,500 ਕਰੋੜ ਤੋਂ ਵੱਧ ਤਾਜ਼ਾ ਨਿਵੇਸ਼ ਲਿਆਏਗੀ ਅਤੇ 2.3 ਲੱਖ ਕਰੋੜ ਤੋਂ ਵੱਧ ਉਤਪਾਦਨ ਵਧਾਏਗੀ ਅਤੇ 7.5 ਲੱਖ ਨੌਕਰੀਆਂ ਤੋਂ ਵੱਧ ਵਧੇਰੇ ਰੋਜ਼ਗਾਰ ਮੌਕੇ ਪੈਦਾ ਕਰੇਗੀ । ਇਸ ਤੋਂ ਅੱਗੇ ਇਹ ਵਿਸ਼ਵੀ ਆਟੋਮੈਟਿਵ ਵਪਾਰ ਵਿੱਚ ਭਾਰਤ ਦੇ ਹਿੱਸੇ ਨੂੰ ਵਧਾਏਗੀ ।
ਆਟੋ ਖੇਤਰ ਲਈ ਪੀ ਐੱਲ ਆਈ ਸਕੀਮ ਮੌਜੂਦਾ ਆਟੋਮੇਟਿਵ ਕੰਪਨੀਆਂ ਦੇ ਨਾਲ ਨਾਲ ਨਵੀਆਂ ਗ਼ੈਰ ਆਟੋਮੇਟਿਵ ਨਿਵੇਸ਼ ਕੰਪਨੀਆਂ  ਲਈ ਖੁੱਲੀ ਹੈ । ਸਕੀਮ ਦੇ 2 ਹਿੱਸੇ ਹਨ — ਚੈਂਪੀਅਨ ਓ ਈ ਐੱਮ ਇਨਸੈਂਟਿਵ ਸਕੀਮ ਅਤੇ ਕੰਪੋਨੈਂਟ ਚੈਂਪੀਅਨ ਇਨਸੈਂਟਿਵ ਸਕੀਮ ।
ਆਟੋਮੋਬਾਈਲ ਅਤੇ ਆਟੋ ਕੰਪੋਨੈਂਟਸ ਲਈ ਸਕੀਮ ਮਾਲੀ ਸਾਲ 2022—23 ਤੋਂ ਸ਼ੁਰੂ ਹੋ ਕੇ ਪੰਜ ਸਾਲਾਂ ਲਈ ਲਾਗੂ ਹੋਵੇਗੀ ।ਮਨਜ਼ੂਰ ਅਰਜ਼ੀਕਰਤਾ ਪੰਜ ਲਗਾਤਾਰ ਮਾਲੀ ਸਾਲਾਂ ਲਈ ਫਾਇਦੇ ਲੈਣ ਦੇ ਯੋਗ ਹੋਵੇਗਾ ।ਮਾਲੀ ਸਾਲ 2019—20 ਯੋਗ ਵਿਕਰੀ ਦੀ ਕੈਲਕੂਲੇਸ਼ਨ ਲਈ ਅਧਾਰ ਸਾਲ ਮੰਨਿਆ ਜਾਵੇਗਾ ।ਮੌਜੂਦਾ ਆਟੋਮੈਟਿਵ ਕੰਪਨੀ ਜਾਂ ਇਸ ਦੀ ਗਰੁੱਪ ਕੰਪਨੀ  ਨੂੰ ਪ੍ਰੋਤਸਾਹਨ ਲੈਣ ਲਈ ਬੇਸਿਕ ਯੋਗਤਾ ਮਾਪਦੰਡਾਂ ਨੂੰ ਪੂਰਾ ਕਰਨ ਦੀ ਲੋੜ ਹੋਵੇਗੀ । ਨਵੀਂ ਗੈਰ ਆਟੋਮੈਟਿਕ ਨਿਵੇਸ਼ ਕੰਪਨੀ ਜਾਂ ਇਸ ਦੀਆਂ ਗਰੁੱਪ ਕੰਪਨੀ   ਲਈ 1,000 ਕਰੋੜ ਰੁਪਏ ਦੇ ਗਲੋਬਲ ਨੈੱਟ ਵਰਥ ਦੇ ਮਾਪਦੰਡਾਂ ਨੂੰ ਪੂਰਾ ਕਰਨ ਦੀ ਜਰੂਰਤ ਹੈ । ਬੇਸਿਕ ਮਾਪਦੰਡ ਯੋਗਤਾ ਸਾਲ ਦੇ ਅਖੀਰ 31—03—2021 ਤੱਕ ਆਡਿਟਿਡ ਵਿੱਤੀ ਸਟੇਟਮੈਂਟਾਂ ਤੇ ਅਧਾਰਿਤ ਹੈ । ਯੋਗਤਾ ਮਾਪਦੰਡਾਂ ਤੋਂ ਇਲਾਵਾ 01— 04—2021 ਤੋਂ ਬਾਅਦ ਘੱਟੋ ਘੱਟ ਨਵੀਂ ਕੁਮੁਲੇਟਿਵ ਸਵਦੇਸ਼ੀ ਨਿਵੇਸ਼ ਦੋਨਾਂ — ਮੌਜੂਦਾ ਆਟੋਮੇਟਿਵ ਕੰਪਨੀਆਂ ਦੇ ਨਾਲ ਨਾਲ ਨਵੀਆਂ ਆਟੋਮੇਟਿਵ ਨਿਵੇਸ਼ ਕੰਪਨੀ ਜਾਂ ਗਰੁੱਪ ਕੰਪਨੀਆਂ ਦੁਆਰਾ ਪ੍ਰਾਪਤ ਕਰਨਾ ਹੋਵੇਗਾ । ਚੈਂਪੀਅਨ ਓ ਈ ਐੱਮਜ਼  ਅਤੇ ਨਵੀਂ ਗੈਰ ਆਟੋਮੋਟਿਵ ਨਿਵੇਸ਼  ਕੰਪਨੀ ਜਾਂ ਇਸ ਦੀਆਂ ਗਰੁੱਪ ਕੰਪਨੀਆਂ ਨੂੰ ਪੰਜਾਂ ਸਾਲਾਂ ਵਿੱਚ 2,000 ਕਰੋੜ ਰੁਪਏ ਨਿਵੇਸ਼ ਕਰਨਾ ਹੋਵੇਗਾ । ਇਸੇ ਤਰ੍ਹਾਂ ਚੈਂਪੀਅਨ ਓ ਈ ਐੱਮ  , ਕੰਪੋਨੈਂਟ ਚੈਂਪੀਅਨ ਅਤੇ ਨਵੀਂ ਗੈਰ ਆਟੋਮੇਟਿਵ ਨਿਵੇਸ਼ਕ  ਜਾਂ ਇਸ ਦੀ ਗਰੁੱਪ ਕੰਪਨੀ  ਨੂੰ 1,000 ਕਰੋੜ ਰੁਪਏ , 250 ਕਰੋੜ ਰੁਪਏ ਅਤੇ 500 ਕਰੋੜ ਰੁਪਏ ਕ੍ਰਮਵਾਰ ਨਿਵੇਸ਼ ਕਰਨੇ ਹੋਣਗੇ । ਜਿਵੇਂ ਵਿਸਥਾਰ ਨਾਲ ਬੇਸਿਕ ਯੋਗਤਾ ਮਾਪਦੰਡ ਟੇਬਲ ਇੱਕ ਵਿਖੇ ਵਿਸਥਾਰ ਵਿੱਚ ਦਿੱਤਾ ਗਿਆ ਹੈ ।ਜੇਕਰ ਕੰਪਨੀ ਕਿਸੇ ਸਾਲ ਵਿੱਚ ਕੁਮੁਲੇਟਿਵ ਸਵਦੇਸ਼ੀ ਨਿਵੇਸ਼ ਦੀ ਸ਼ਰਤ ਪੂਰੀ ਕਰਨ ਵਿੱਚ ਫੇਲ ਹੁੰਦੀ ਹੈ ਤਾਂ ਉਹ ਉਸ ਸਾਲ ਲਈ ਕੋਈ ਪ੍ਰੋਤਸਾਹਨ ਪ੍ਰਾਪਤ ਨਹੀਂ ਕਰ ਸਕੇਗੀ । ਇੱਥੋਂ ਤੱਕ ਕਿ ਭਾਵੇਂ ਸ਼ੁਰੂ ਵਿੱਚ ਨਿਸ਼ਚਿਤ ਵਿਕਰੀ ਕੀਮਤ ਪ੍ਰਾਪਤ ਕੀਤੀ ਹੋਵੇ ਪਰ ਇਹ ਅਜੇ ਵੀ ਆਉਂਦੇ ਸਾਲਾਂ ਵਿੱਚ ਸਕੀਮ ਤਹਿਤ ਫਾਇਦੇ ਪ੍ਰਾਪਤ ਕਰਨ ਯੋਗ ਹੋਣਗੀਆਂ । ਜੇਕਰ ਉਹ ਆਉਂਦੇ ਸਾਲ ਲਈ ਕੁਮੁਲੇਟਿਵ ਸਵਦੇਸ਼ੀ ਨਿਵੇਸ਼ ਪ੍ਰਭਾਸਿ਼ਤ ਸ਼ਰਤ ਨੂੰ ਪੂਰਾ ਕਰਦੀਆਂ ਹਨ ।
https://pib.gov.in/PressReleasePage.aspx?PRID=1757651
https://dhi.nic.in/Schmes/Programs Production Linked Incentive scheme
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਕੋਵਿਡ–19 ਮਹਾਮਾਰੀ ਕਾਰਨ ਚੁਣੌਤੀਆਂ ਦਾ ਸਾਹਮਣਾ ਕਰ ਰਹੇ ਪ੍ਰਵਾਸੀ ਕਾਮਿਆਂ ਤੇ ਗ਼ਰੀਬਾਂ ਨੂੰ ਰਾਹਤ ਮੁਹੱਈਆ ਕਰਵਾਉਣ ਤੇ ਉਨ੍ਹਾਂ ਦੇ ਸਸ਼ਕਤੀਕਰਣ ਹਿਤ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਦੀ ਸ਼ੁਰੂਆਤ ਕਰਨ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਧੰਨਵਾਦ ਕੀਤਾ
ਜਿਹੜੇ ਲੋਕ ਰੋਜਗਾਰ ਦੀ ਭਾਲ ’ਚ ਹੋਰ ਸ਼ਹਿਰਾਂ ’ਚ ਪ੍ਰਵਾਸ ਕਰ ਰਹੇ ਹਨ, ਉਨ੍ਹਾਂ ਨੂੰ ਹੁਣ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਤਹਿਤ ਆਪਣੇ ਹੁਨਰ ਅਨੁਸਾਰ ਆਪਣੇ ਘਰਾਂ ਦੇ ਨੇੜੇ ਰੋਜਗਾਰ ਮਿਲੇਗਾ – ਸ਼੍ਰੀ ਅਮਿਤ ਸ਼ਾਹ
ਕੇਂਦਰੀ ਗ੍ਰਹਿ ਮੰਤਰੀ ਨੇ ਕਿਹਾ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਤਹਿਤ ਲੋਕਾਂ ਦੀ ਪ੍ਰਤਿਭਾ ਨੂੰ ਗ੍ਰਾਮੀਣ ਇਲਾਕਿਆਂ ਦੇ ਵਿਕਾਸ ਲਈ ਵਰਤਿਆ ਜਾਵੇਗਾ, ਜਿਸ ਨਾਲ ਗ੍ਰਾਮੀਣ ਅਰਥਵਿਵਸਥਾ ਮਜ਼ਬੂਤ ਤੇ ਪ੍ਰਫ਼ੁੱਲਤ ਹੋਵੇਗੀ’
ਮੋਦੀ ਸਰਕਾਰ ਸਾਡੇ ਪਿੰਡਾਂ ਦੇ ਵਿਕਾਸ ਅਤੇ ਪ੍ਰਵਾਸੀ ਕਾਮਿਆਂ ਤੇ ਗ਼ਰੀਬਾਂ ਦੀ ਉਪਜੀਵਕਾ ਤੇ ਸਵੈ–ਮਾਣ ਦੀ ਰਾਖੀ ਲਈ ਪੂਰੀ ਤਰ੍ਹਾਂ ਪ੍ਰਤੀਬੱਧ ਹੈ – ਕੇਂਦਰੀ ਗ੍ਰਹਿ ਮੰਤਰੀ
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ‘ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਦੇਸ਼ ‘ਆਤਮਨਿਰਭਰ ਭਾਰਤ’ ਵੱਲ ਵਧ ਰਿਹਾ ਹੈ ਅਤੇ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਇੱਕ ਅਹਿਮ ਭੂਮਿਕਾ ਨਿਭਾਏਗਾ’
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ 50,000 ਕਰੋੜ ਰੁਪਏ ਦੇ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਦੀ ਸ਼ੁਰੂਆਤ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਧੰਨਵਾਦ ਕੀਤਾ। ਇਹ ਮੁਹਿੰਮ ਉਨ੍ਹਾਂ ਪ੍ਰਵਾਸੀ ਕਾਮਿਆਂ ਤੇ ਗ਼ਰੀਬਾਂ ਨੂੰ ਰਾਹਤ ਪ੍ਰਦਾਨ ਕਰੇਗੀ ਤੇ ਉਨ੍ਹਾਂ ਨੂੰ ਸਸ਼ਕਤ ਬਣਾਏਗੀ, ਜਿਹੜੇ ਕੋਵਿਡ–19 ਦੀ ਮਹਾਮਾਰੀ ਕਾਰਣ ਚੁਣੌਤੀਆਂ ਦਾ ਸਾਹਮਣਾ ਕਰ ਰਹੇ ਹਨ। ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ 6 ਰਾਜਾਂ ਦੇ 116 ਜ਼ਿਲ੍ਹਿਆਂ ਦੇ ਪਿੰਡ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਦਾ ਹਿੱਸਾ ਹੋਣਗੇ।
ਕੇਂਦਰੀ ਗ੍ਰਹਿ ਮੰਤਰੀ ਨੇ ਕਿਹਾ ਕਿ 25 ਵੱਖੋ–ਵਖਰੇ ਕਾਰਜ / ਗਤੀਵਿਧੀਆਂ ਅਤੇ ਯੋਜਨਾਵਾਂ ਜੋ ਭਾਰਤ ਸਰਕਾਰ ਵੱਲੋਂ ਪਹਿਲਾਂ ਹੀ ਗ੍ਰਾਮੀਣ ਇਲਾਕਿਆਂ ਵਿੱਚ ਰੋਜਗਾਰ ਤੇ ਵਿਕਾਸ ਲਈ ਚਲਾਈਆਂ ਜਾ ਰਹੀਆਂ ਹਨ, ਨੂੰ ਇਸ ਮੁਹਿੰਮ ਤਹਿਤ ਮਿਲਾ ਕੇ ਇੱਕ ਸਾਂਝਾ ਰੂਪ ਦੇ ਦਿੱਤਾ ਜਾਵੇਗਾ।
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ ਪਹਿਲਾਂ ਲੋਕ ਰੋਜਗਾਰ ਦੀ ਭਾਲ ਵਿੱਚ ਸ਼ਹਿਰਾਂ ਨੂੰ ਪ੍ਰਵਾਸ ਕਰਦੇ ਸਨ ਪਰ ਹੁਣ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਤਹਿਤ ਉਨ੍ਹਾਂ ਨੂੰ ਉਨ੍ਹਾਂ ਦੇ ਹੁਨਰ ਅਨੁਸਾਰ ਉਨ੍ਹਾਂ ਦੇ ਘਰਾਂ ਨੇੜੇ ਰੋਜਗਾਰ ਮਿਲੇਗਾ। ਉਨ੍ਹਾਂ ਦੀ ਪ੍ਰਤਿਭਾ ਦੀ ਵਰਤੋਂ ਗ੍ਰਾਮੀਣ ਇਲਾਕਿਆਂ ਦੇ ਵਿਕਾਸ ਲਈ ਕੀਤੀ ਜਾਵੇਗੀ, ਜਿਸ ਨਾਲ ਗ੍ਰਾਮੀਣ ਅਰਥਵਿਵਸਥਾ ਮਜ਼ਬੂਤ ਤੇ ਪ੍ਰਫ਼ੁੱਲਤ ਹੋਵੇਗੀ।
ਕੇਂਦਰੀ ਗ੍ਰਹਿ ਮੰਤਰੀ ਨੇ ਕਿਹਾ,‘ਮੋਦੀ ਸਰਕਾਰ ਸਾਡੇ ਪਿੰਡਾਂ ਦੇ ਵਿਕਾਸ ਅਤੇ ਪ੍ਰਵਾਸੀ ਕਾਮਿਆਂ ਤੇ ਗ਼ਰੀਬਾਂ ਦੀ ਉਪਜੀਵਕਾ ਤੇ ਸਵੈ–ਮਾਣ ਦੀ ਰਾਖੀ ਲਈ ਪੂਰੀ ਤਰ੍ਹਾਂ ਪ੍ਰਤੀਬੱਧ ਹੈ।’ ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ,‘ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਦੇਸ਼ ‘ਆਤਮਨਿਰਭਰ ਭਾਰਤ’ ਵੱਲ ਵਧ ਰਿਹਾ ਹੈ ਅਤੇ ‘ਗ਼ਰੀਬ ਕਲਿਆਣ ਰੋਜਗਾਰ ਅਭਿਯਾਨ’ ਇੱਕ ਅਹਿਮ ਭੂਮਿਕਾ ਨਿਭਾਏਗਾ।’
https://twitter.com/AmitShah/status/1274306281369559041
https://twitter.com/AmitShah/status/1274306353687785472
https://twitter.com/AmitShah/status/1274306565013598211
https://twitter.com/AmitShah/status/1274306738993328128
ਰਾਸ਼ਟਰਪਤੀ ਸਕੱਤਰੇਤ
ਗਾਂਧੀ ਜਯੰਤੀ ਦੀ ਪੂਰਵ–ਸੰਧਿਆ ਮੌਕੇ ਰਾਸ਼ਟਰਪਤੀ ਦਾ ਸੰਦੇਸ਼
ਭਾਰਤ ਦੇ ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਗਾਂਧੀ ਜਯੰਤੀ ਦੀ ਪੂਰਵ–ਸੰਧਿਆ ਮੌਕੇ ਰਾਸ਼ਟਰ ਦੇ ਨਾਂ ਨਿਮਨਲਿਖਤ ਸੰਦੇਸ਼ ਜਾਰੀ ਕੀਤਾ ਹੈ।
ਆਪਣੇ ਸੰਦੇਸ਼ ਵਿੱਚ ਰਾਸ਼ਟਰਪਤੀ ਨੇ ਕਿਹਾ ਹੈ,‘ਸਾਡੇ ਰਾਸ਼ਟਰਪਿਤਾ ਮਹਾਤਮਾ ਗਾਂਧੀ ਦੀ 151ਵੀਂ ਜਯੰਤੀ ਮੌਕੇ ਸਾਡੇ ਆਭਾਰੀ ਰਾਸ਼ਟਰ ਵੱਲੋਂ ਉਨ੍ਹਾਂ ਨੂੰ ਸ਼ਰਧਾਂਜਲੀ ਭੇਟ ਕਰਦਾ ਹਾਂ।
ਹਰ ਸਾਲ 2 ਅਕਤੂਬਰ ਨੂੰ ਗਾਂਧੀ ਜੀ ਨੂੰ ਨਾ ਸਿਰਫ਼ ਭਾਰਤ ਵਿੱਚ, ਸਗੋਂ ਸਮੁੱਚੇ ਵਿਸ਼ਵ ਵਿੱਚ ਸਮਰਣ ਕੀਤਾ ਜਾਂਦਾ ਹੈ। ਉਹ ਸਮੁੱਚੀ ਮਾਨਵਤਾ ਲਈ ਨਿਰੰਤਰ ਪ੍ਰੇਰਣਾ–ਸਰੋਤ ਬਣੇ ਹੋਏ ਹਨ। ਉਨ੍ਹਾਂ ਦੀ ਜੀਵਨ–ਗਾਥਾ ਸਮਾਜ ਦੇ ਕਮਜ਼ੋਰ ਵਰਗਾਂ ਨੂੰ ਸਸ਼ੱਕਤ ਤੇ ਮਜ਼ਬੂਤ ਬਣਾਉਂਦੀ ਹੈ। ਉਨ੍ਹਾਂ ਦਾ ਸੱਚਾਈ, ਅਹਿੰਸਾ ਤੇ ਪ੍ਰੇਮ ਦਾ ਸੰਦੇਸ਼ ਸਮਾਜ ਵਿੱਚ ਇੱਕਸੁਰਤਾ ਤੇ ਸਮਾਨਤਾ ਲਿਆ ਕੇ ਵਿਸ਼ਵ ਕਲਿਆਣ ਲਈ ਰਾਹ ਪੱਧਰਾ ਕਰਦਾ ਹੈ। ਉਨ੍ਹਾਂ ਦੀਆਂ ਕਦਰਾਂ–ਕੀਮਤਾਂ ਅੱਜ ਵੀ ਓਨੀਆਂ ਹੀ ਪ੍ਰਸੰਗਿਕ ਹਨ, ਜਿੰਨੀਆਂ ਬੀਤੇ ਕੱਲ੍ਹ ਵਿੱਚ ਸਨ ਅਤੇ ਭਵਿੱਖ ’ਚ ਵੀ ਇੰਝ ਹੀ ਰਹਿਣਗੀਆਂ।
ਲੋਕ ਮਹਿਸੂਸ ਕਰਦੇ ਹਨ ਕਿ ਵੱਡੀਆਂ ਤੋਂ ਵੱਡੀਆਂ ਸਮੱਸਿਆਵਾਂ ਦਾ ਹੱਲ ਗਾਂਧੀ ਜੀ ਦੇ ਸਿਧਾਂਤਾਂ ਅਨੁਸਾਰ ਸਦਭਾਵਨਾ ਤੇ ਸਹਿਣਸ਼ੀਲਤਾ ਦੇ ਰਾਹ ਉੱਤੇ ਚਲ ਕੇ ਲੱਭਿਆ ਜਾ ਸਕਦਾ ਹੈ। ਉਨ੍ਹਾਂ ਨੇ ਸਾਨੂੰ ਇਹੋ ਸਿਖਾਇਆ ਕਿ ਅਸੀਂ ਉਨ੍ਹਾਂ ਨਾਲ ਵੀ ਆਪਣਾ ਵਿਵਹਾਰ ਵਧੀਆ ਰੱਖੀਏ, ਜਿਹੜੇ ਸਾਡੇ ਸ਼ੁੱਭ–ਚਿੰਤਕ ਵੀ ਨਹੀਂ ਹਨ ਤੇ ਸਭ ਪ੍ਰਤੀ ਪ੍ਰੇਮ–ਭਾਵ, ਦਿਆਲਤਾ ਤੇ ਮੁਆਫ਼ੀ ਦੀ ਭਾਵਨਾ ਰੱਖੀ ਜਾਵੇ। ਸਾਡੇ ਵਿਚਾਰਾਂ, ਸ਼ਬਦਾਂ ਤੇ ਕਾਰਜਾਂ ਵਿੱਚ ਇੱਕਸਾਰਤਾ ਹੋਣੀ ਚਾਹੀਦੀ ਹੈ।
ਗਾਂਧੀ ਜੀ ਨੇ ਆਪਣੇ ਯਤਨਾਂ ਵਿੱਚ ਨੈਤਿਕਤਾ, ਟੀਚਿਆਂ ਤੇ ਸਾਧਨਾਂ ਦੀ ਸ਼ੁੱਧਤਾ ਨੂੰ ਬਹੁਤ ਜ਼ਿਆਦਾ ਮਹੱਤਵ ਦਿੱਤਾ। ਮੈਂ ਖ਼ੁਸ਼ ਹਾਂ ਕਿ ਗਾਂਧੀ ਜੀ ਦੇ ਵਿਚਾਰ ਤੇ ਸਿੱਖਿਆਵਾਂ ਸਾਡੀ ਸਰਕਾਰ ਵੱਲੋਂ ਦੇਸ਼ ਦੇ ਵਿਕਾਸ ਲਈ ਕੀਤੇ ਜਾ ਰਹੇ ਯਤਨਾਂ; ਜਿਵੇਂ ਕਿ ‘ਸਵੱਛ ਭਾਰਤ ਮਿਸ਼ਨ, ਮਹਿਲਾ ਸਸ਼ੱਕਤੀਕਰਣ, ਗ਼ਰੀਬਾਂ ਤੇ ਦੱਬੇ–ਕੁਚਲੇ ਵਰਗਾਂ ਨੂੰ ਸਸ਼ੱਕਤ ਬਣਾਉਣਾ, ਕਿਸਾਨਾਂ ਦੀ ਮਦਦ ਕਰਨਾ ਅਤੇ ਪਿੰਡਾਂ ਵਿੱਚ ਜ਼ਰੂਰੀ ਸੁਵਿਧਾਵਾਂ ਮੁਹੱਈਆ ਕਰਵਾਉਣ’ ਆਦਿ ਦਾ ਧੁਰਾ ਹਨ।
ਗਾਂਧੀ ਜਯੰਤੀ ਦੇ ਇਸ ਸ਼ੁੱਭ ਮੌਕੇ ’ਤੇ ਆਓ ਅਸੀਂ ਸਾਰੇ ਖ਼ੁਦ ਨੂੰ ਰਾਸ਼ਟਰ ਦੀ ਭਲਾਈ ਤੇ ਪ੍ਰਗਤੀ ਪ੍ਰਤੀ ਮੁੜ–ਸਮਰਪਿਤ ਕਰੀਏ, ਸੱਚਾਈ ਤੇ ਅਹਿੰਸਾ ਦੇ ਮੰਤਰ ਨੂੰ ਅਪਣਾਈਏ ਅਤੇ ਇੱਕ ਸਵੱਛ, ਸਮਰੱਥ, ਮਜ਼ਬੂਤ ਤੇ ਖ਼ੁਸ਼ਹਾਲ ਭਾਰਤ ਦਾ ਨਿਰਮਾਣ ਕਰੀਏ ਅਤੇ ਗਾਂਧੀ ਜੀ ਦੇ ਸੁਪਨੇ ਸਾਕਾਰ ਕਰੀਏ।’
ਸੰਸਦੀ ਮਾਮਲੇ
ਸੰਸਦੀ ਮਾਮਲੇ ਮੰਤਰਾਲੇ ਨੇ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ  ਦੇ ਆਈਕੌਨਿਕ ਵੀਕ ਸਮਾਰੋਹ ਦਾ ਆਯੋਜਨ ਕੀਤਾ ਗਿਆ
ਸੰਸਦੀ ਮਾਮਲੇ ਮੰਤਰਾਲੇ ਨੇ ਅੱਜ ਨਵੀਂ ਦਿੱਲੀ ਵਿੱਚ ਲੋਕਤੰਤਰੀ ਕਦਰਾਂ ਕੀਮਤਾ ਦੇ ਪ੍ਰਸਾਰ ਦਿਵਸ  ਮਨਾਇਆ। ਇਸ ਅਵਸਰ ‘ਤੇ ਮੰਤਰਾਲੇ ਦੇ ਕਰਮਚਾਰੀਆਂ ਲਈ ਇੱਕ ਵੀਡੀਓ ਪ੍ਰਸਾਰਣ ਵੀ ਕੀਤਾ ਗਿਆ। ਵੀਡੀਓ ਸਿੱਖਿਆ ਸੈਸ਼ਨ ਯੁਵਾ ਸੰਸਦ ਦਾ ਸੀ। ਸਿੱਖਿਆ ਸੈਸ਼ਨ ਦੇ ਸੰਦੇਸ਼ ਨੂੰ ਅਧਿਕਤਮ ਪ੍ਰਸਾਰਿਤ ਕਰਨ ਲਈ ਦੋਸਤਾਂ ਅਤੇ ਪਰਿਵਾਰ ਦੇ ਨਾਲ ਪ੍ਰਸਾਰ ਲਈ ਵੀਡੀਓ ਸਿੱਖਿਆ ਸੈਸ਼ਨ ਦਾ ਇੱਕ ਲਿੰਕ ਸਟਾਫ ਦੇ ਨਾਲ ਸਾਂਝਾ ਕੀਤਾ ਗਿਆ ਸੀ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਹਿ ਮੰਤਰੀ ਨੇ ਬੀਐੱਸਐੱਫ਼ ਨਾਲ ਭਾਰਤ–ਪਾਕਿਸਤਾਨ ਤੇ ਭਾਰਤ–ਬੰਗਲਾਦੇਸ਼ ਸਰਹੱਦਾਂ ’ਤੇ ਸਰਹੱਦਾਂ ਦੀ ਰਾਖੀ ਦੇ ਇੰਤਜ਼ਾਮਾਂ ਦੀ ਸਮੀਖਿਆ ਕੀਤੀ
ਕੋਵਿਡ–19 ਬਾਰੇ ਲੋਕਾਂ ਨੂੰ ਜਾਣਕਾਰੀ ਦੇਵੋ ਤੇ ਯਕੀਨੀ ਬਣਾਓ ਕਿ ਸਰਹੱਦ ਪਾਰ ਤੋਂ ਕਿਸੇ ਤਰ੍ਹਾਂ ਦੀ ਆਵਾਜਾਈ ਨਾ ਹੋਵੇ: ਗ੍ਰਹਿ ਮੰਤਰੀ ਨੇ ਬੀਐੱਸਐੱਫ਼ ਨੂੰ ਕਿਹਾ
ਕੇਂਦਰੀ ਗ੍ਰਹਿ ਮੰਤਰੀ, ਸ਼੍ਰੀ ਅਮਿਤ ਸ਼ਾਹ ਨੇ ਅੱਜ ਵੀਡੀਓ–ਕਾਨਫ਼ਰੰਸਿੰਗ ਜ਼ਰੀਏ ਬੀਐੱਸਐੱਫ਼ ਕਮਾਂਡ ਤੇ ਸੈਕਟਰ ਹੈੱਡਕੁਆਰਟਰਾਂ ਨਾਲ ਭਾਰਤ – ਪਾਕਿਸਤਾਨ ਅਤੇ ਭਾਰਤ – ਬੰਗਲਾਦੇਸ਼ ਸਰਹੱਦਾਂ ਦੀ ਰਾਖੀ ਦੇ ਇੰਤਜ਼ਾਮਾਂ ਦੀ ਸਮੀਖਿਆ ਕੀਤੀ।
ਸ਼੍ਰੀ ਸ਼ਾਹ ਨੇ ਹਿਦਾਇਤ ਕੀਤੀ ਕਿ ਸਰਹੱਦ ’ਤੇ, ਖਾਸ ਤੌਰ ’ਤੇ ਬਿਨਾ ਵਾੜ ਵਾਲੇ ਇਲਾਕਿਆਂ ਦੀ ਚੌਕਸੀ ਹੋਰ ਤੇਜ਼ ਕੀਤੀ ਜਾਵੇ, ਤਾਂ ਜੋ ਸਰਹੱਦ ਪਾਰ ਤੋਂ ਕਿਸੇ ਤਰ੍ਹਾਂ ਦੀ ਆਵਾਜਾਈ ਸੰਭਵ ਨਾ ਹੋ ਸਕੇ।
ਗ੍ਰਹਿ ਮੰਤਰੀ ਨੇ ਇਹ ਹਿਦਾਇਤ ਵੀ ਕੀਤੀ ਕਿ ਸਰਹੱਦੀ ਖੇਤਰਾਂ ਦੇ ਕਿਸਾਨਾਂ ਨੂੰ ਕੋਵਿਡ–19 ਬਾਰੇ ਜ਼ਰੂਰ ਹੀ ਜਾਣਕਾਰੀ ਦਿੱਤੀ ਜਾਵੇ ਤੇ ਇਨ੍ਹਾਂ ਇਲਾਕਿਆਂ ’ਚ ਇਸ ਮਹਾਮਾਰੀ ਦੇ ਫੈਲਣ ਤੋਂ ਬਚਾਅ ਤੇ ਰੋਕਥਾਮ ਲਈ ਲੋੜੀਂਦੇ ਕਦਮ ਚੁੱਕੇ ਜਾਣ। ਜ਼ਿਲ੍ਹਾ ਪ੍ਰਸ਼ਾਸਨ ਦੇ ਤਾਲਮੇਲ ਨਾਲ ਬੀਐੱਸਐੱਫ਼ ਇਹ ਵੀ ਯਕੀਨੀ ਬਣਾਵੇ ਕਿ ਲੋਕ ਕਿਤੇ ਗ਼ਲਤੀ ਨਾਲ ਸਰਹੱਦੀ ਵਾੜ ਦੇ ਪਾਰ ਨਾ ਚਲੇ ਜਾਣ।
ਗ੍ਰਹਿ ਮੰਤਰੀ ਨੇ ਕੋਵਿਡ–19 ਮਹਾਮਾਰੀ ਦੌਰਾਨ ਬੀਐੱਸਐੱਫ਼ ਫ਼ਾਰਮੇਸ਼ਨਜ਼ ਦੁਆਰਾ ਕੀਤੇ ਕਾਰਜਾਂ ਦੀ ਸ਼ਲਾਘਾ ਕੀਤੀ। ਲੌਕਡਾਊਨ ਦੌਰਾਨ, ਬੀਐੱਸਐੱਫ਼ ਫ਼ਾਰਮੇਸ਼ਨਜ਼ ਨੇ ਆਪਣੀ ਸਾਰੀ ਤਾਕਤ ਇਨ੍ਹਾਂ ਕਾਰਜਾਂ ’ਤੇ ਲਾਈ ਹੈ:
• ਸਿਹਤ ਮੰਤਰਾਲੇ ਦੇ ਦਿਸ਼ਾ–ਨਿਰਦੇਸ਼ਾਂ ਅਨੁਸਾਰ ਜਾਗਰੂਕਤਾ ਮੁਹਿੰਮਾਂ
• ਜਿੱਥੇ ਵੀ ਕਿਤੇ ਸੰਭਵ ਹੈ ਪਿੰਡਾਂ ’ਚ ਸੈਨੀਟਾਈਜ਼ੇਸ਼ਨ ਯਤਨ
• ਹੱਥ ਧੋਣ ਲਈ ਫ਼ੇਸ ਮਾਸਕਸ ਤੇ ਸਾਬਣ ਮੁਹੱਈਆ ਕਰਵਾਉਣਾ
• ਦੂਰ–ਦੁਰਾਡੇ ਦੇ ਪਿੰਡਾਂ, ਪ੍ਰਵਾਸੀ ਮਜ਼ਦੂਰਾਂ, ਦਿਹਾੜੀਦਾਰਾਂ ਤੇ ਸਰਹੱਦੀ ਇਲਾਕਿਆਂ ’ਚ ਫਸੇ ਡਰਾਇਵਰਾਂ ਸਮੇਤ ਲੋੜਵੰਦਾਂ ਨੂੰ ਰਾਸ਼ਨ, ਪੀਣ ਵਾਲਾ ਪਾਣੀ ਤੇ ਮੈਡੀਕਲ ਸੁਵਿਧਾਵਾਂ ਮੁਹੱਈਆ ਕਰਵਾਉਣਾ
ਇਸ ਸਮੀਖਿਆ ਬੈਠਕ ’ਚ ਗ੍ਰਹਿ ਰਾਜ ਮੰਤਰੀ ਸ਼੍ਰੀ ਜੀ. ਕਿਸ਼ਨ ਰੈੱਡੀ ਤੇ ਸ਼੍ਰੀ ਨਿੱਤਯਾਨੰਦ ਰਾਏ, ਕੇਂਦਰੀ ਗ੍ਰਹਿ ਸਕੱਤਰ, ਸਕੱਤਰ  ਅਤੇ ਡਾਇਰੈਕਟਰ ਜਨਰਲ–ਬੀਐੱਸਐੱਫ਼ ਵੀ ਮੌਜੂਦ ਸਨ।
ਰਸਾਇਣ ਤੇ ਖਾਦ ਮੰਤਰਾਲਾ
ਇਫਕੋ ਕੋਵਿਡ-19 ਮਹਾਮਾਰੀ ਖ਼ਿਲਾਫ਼ ਲੜਨ ਦੇ ਯਤਨਾਂ ਵਿੱਚ ਸਰਕਾਰ ਦੀ ਸਹਾਇਤਾ ਲਈ ਅਹਿਮ ਰੋਲ ਅਦਾ ਕਰ ਰਿਹੈ ਹੈ-ਗੌੜਾ
ਰਸਾਇਣ ਤੇ ਖਾਦ ਮੰਤਰਾਲੇ ਦੀ ਅਗਵਾਈ ਵਾਲੀ ਖਾਦ ਸਹਿਕਾਰੀ ਸੰਸਥਾ ਇਫਕੋ, ਕੋਵਿਡ-19 ਮਹਾਮਾਰੀ ਦਾ ਮੁਕਾਬਲਾ ਕਰਨ ਅਤੇ ਇਸ ਦੇ ਫੈਲਣ ਦੇ ਪ੍ਰਭਾਵਾਂ ਨੂੰ ਘੱਟ ਕਰਨ ਲਈ ਸਰਕਾਰ ਦੀ ਮਦਦ ਕਰਕੇ ਮਹੱਤਵਪੂਰਨ ਭੂਮਿਕਾ ਨਿਭਾ ਰਹੀ ਹੈ।
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ ਸ਼੍ਰੀ ਡੀਵੀ ਸਦਾਨੰਦ ਗੌੜਾ ਨੇ, ਸਹਾਇਤਾ ਲਈ ਇਫਕੋ ਦੀ ਸਲਾਘਾ ਕੀਤੀ ਹੈ। ਕੰਪਨੀ ਦੇ ਮੈਨੇਜਿੰਗ ਡਾਇਰੈਕਟਰ ਅਤੇ ਮੁੱਖ ਕਾਰਜਕਾਰੀ ਅਧਿਕਾਰੀ  ਡਾ. ਯੂਐੱਸ ਅਵਸਥੀ ਨੂੰ ਲਿਖੇ ਇੱਕ ਪੱਤਰ ਵਿੱਚ ਉਨ੍ਹਾਂ ਕਿਹਾ ਕਿ ਕੋਵਿਡ-19 ਮਹਾਮਾਰੀ ਦੇ ਫੈਲ਼ਣ ਨਾਲ ਵਿਸ਼ਵ ਇੱਕ ਬਹੁਤ ਹੀ ਮੁਸ਼ਕਿਲ ਪੜਾਅ ਵਿੱਚੋਂ ਲੰਘ ਰਿਹਾ ਹੈ। ਉਨ੍ਹਾਂ ਕਿਹਾ ਕਿ ਇਸ ਮਹਾਮਾਰੀ ਦਾ ਜੀਵਨ ਅਤੇ ਆਜੀਵਿਕਾ, ਵਿਸ਼ੇਸ ਕਰਕੇ ਸਮਾਜ ਦੇ ਗ਼ਰੀਬ ਅਤੇ ਸੀਮਾਂਤ ਵਰਗ 'ਤੇ ਡੂੰਘਾ ਪ੍ਰਭਾਵ ਪੈ ਰਿਹਾ ਹੈ। ਕੋਵਿਡ-19 ਵਿਸ਼ਵ ਪੱਧਰ 'ਤੇ ਤਬਾਹੀ ਮਚਾ ਰਹੀ ਹੈ।ਇਸ ਬਿਮਾਰੀ ਨਾਲ ਇਕੱਲੇ ਲੜਿਆ ਨਹੀਂ ਜਾ ਸਕਦਾ। ਸ਼੍ਰੀ ਗੌੜਾ ਨੇ ਜ਼ੋਰ ਦੇ ਕੇ ਕਿਹਾ ਕਿ ਇਸ ਲਈ ਸਾਨੂੰ ਸਾਰਿਆਂ ਨੂੰ ਆਪਣੇ-ਆਪਣੇ ਪੱਧਰ ਉੱਤੇ ਸਮੂਹਿਕ ਕਾਰਵਾਈ ਕਰਨ ਦੀ ਲੋੜ ਹੈ।
ਕੇਂਦਰੀ ਮੰਤਰੀ ਨੇ ਪੀਐੱਮ ਕੇਅਰਸ ਲਈ 25 ਕਰੋੜ ਰੁਪਏ ਦਾ ਯੋਗਦਾਨ ਦੇਣ ਲਈ ਵੀ ਇਫਕੋ ਦੀ ਸਲਾਘਾ ਕੀਤੀ। ਉਨ੍ਹਾਂ ਅੱਗੇ ਕਿਹਾ ਕਿ "ਮੈਂ ਅਭਿਭੂਤ ਹਾਂ ਅਤੇ ਮੈਂ ਇਫਕੋ ਦੇ ਮੈਨੇਜਿੰਗ ਡਾਇਰੈਕਟਰ, ਮੈਨੇਜਮੈਂਟ, ਕਰਮਚਾਰੀਆਂ ਅਤੇ ਸ਼ੇਅਰਧਾਰਕਾਂ ਦਾ ਇਸ ਨਿਰਸੁਆਰਥ ਕਾਰਜ ਲਈ ਤਹਿ ਦਿਲੋਂ ਧੰਨਵਾਦ ਕਰਨਾ ਚਾਹੁੰਦਾ ਹਾਂ। ਇਹ ਮਹਾਮਾਰੀ ਨੂੰ ਹਰਾਉਣ ਦੇ ਸਾਡੇ ਸਮੂਹਿਕ ਸੰਕਲਪ ਨੂੰ ਮਜ਼ਬੂਤ ਕਰਨ ਵਿੱਚ ਬੇਹੱਦ ਮਦਦਗਾਰ ਹੋਵੇਗਾ।"
ਇਫਕੋ ਦੇ ਮੁੱਖ ਕਾਰਜਕਾਰੀ ਅਧਿਕਾਰੀ  ਨੇ ਸ਼੍ਰੀ ਗੌੜਾ ਦਾ ਉਨ੍ਹਾਂ ਦੇ ਉਤਸ਼ਾਹਜਨਕ ਸ਼ਬਦਾਂ ਲਈ ਧੰਨਵਾਦ ਕੀਤਾ। ਉਨ੍ਹਾਂ ਕਿਹਾ, 'ਇਫਕੋ ਕੋਵਿਡ-19 ਖ਼ਿਲਾਫ਼ ਲੜਾਈ ਵਿੱਚ ਦੇਸ਼ ਦੇ ਨਾਲ ਖੜ੍ਹਾ ਹੈ। ਅਸੀਂ ਇਸ ਮਹਾਮਾਰੀ ਤੋਂ ਕਿਸਾਨੀ ਅਤੇ ਗ੍ਰਾਮੀਣ ਭਾਰਤ ਨੂੰ ਬਚਾਉਣ ਲਈ ਆਪਣੀ ਪੂਰੀ ਕੋਸ਼ਿਸ ਕਰਦਿਆਂ ਇਸ ਦੇ ਫੈਲਾਅ ਦੀ ਚੇਨ ਨੂੰ ਤੋੜਨ ਦੀ ਕੋਸ਼ਿਸ ਕਰ ਰਹੇ ਹਾਂ।'
ਮੰਤਰਾਲੇ ਨੇ ਕਿਹਾ ਕਿ ਖਾਦ ਕੰਪਨੀਆਂ ਆਉਣ ਵਾਲੇ ਸਾਉਣੀ ਦੇ ਸੀਜ਼ਨ ਲਈ ਖੇਤੀਬਾੜੀ ਭਾਈਚਾਰੇ ਨੂੰ ਲੋੜੀਂਦੀ ਮਾਤਰਾ ਵਿੱਚ ਖਾਦ ਸਪਲਾਈ ਕਰਨ ਲਈ ਪੂਰੀ ਸਮਰੱਥਾ ਨਾਲ ਕੰਮ ਕਰ ਰਹੀਆਂ ਹਨ।